Svetski dan slobode medija: Pritisci na nezavisnost i fizički napadi na novinare | Novinska agencija Beta\n21:40 - VestiSZO: Zabrinjavajuća mutacija korona virusa B.1.617 otkrivena u Indiji\nDRUšTVO | 03.05.2021 08:20 > 03.05 08:20\nReporteri bez granica istakli su u nedavno objavljenom godišnjem izveštaju da je novinarstvo, "glavna vakcina" protiv dezinformacija, potpuno ili delimično blokirano u 73 odsto, odnosno u 130 od 180 zemalja sveta, a Srbija se nalazi na 93. mestu kao i prošle godine.\nTa organizacija ocenila je da je "Srbija zemlja sa slabim institucijama u kojoj lažne vesti šire senzacionalistički mediji koje podržava vlada i u kojoj su novinari izloženi gotovo svakodnevnim napadima koji sve više dolaze od vladajuće elite i prodržavnih medija".\nGeneralna sekretarka Saveta Evrope Marija Pejčinović Burić i nemačka ministarka pravde Кristina Lambreht izrazile su, u zajedničkom saopšenju, "zabrinutost zbog napada na novinare i ograničenja slobode štampe u mnogim delovima Evrope ističući da je sloboda medija od ključne važnosti u kriznim vremenima".\n"U demokratiji, novinari igraju vitalnu ulogu u otkrivanju istine i pozivanju vlasti na odgovornost. Njihov posao je da osiguraju da gradjani blagovremeno dobijaju tačne i pouzdane informacije, koje su još važnije u kontekstu pandemije kovid-19", dodaje se u saopštenju i ističe da je promovisanje slobode izražavanja ključni cilj SE.\nUdruženje novinara Srbije (UNS) u proglasu je navelo da su novinari i medijski radnici, uprkos hrabrosti u izveštavanju tokom pandemije i izuzetnom značaju u borbi protiv virusa korona, bili prvi na udaru pritisaka vlasti i nezadovoljstva gradjana.\n"Trpeli su brojne fizičke napade, uništavanje opreme, uvrede i pretnje na društvenim mrežama i druge pokušaje diskreditacije", naveo je UNS povodom Svetskog dana slobode medija.\nKako je udruženje istaklo, "vlast i vlasnici medija nedozvoljenim pritiscima su pokušavali da slabe nezavisnost medija, a ekonomski pritisak nastavio se i daljim sunovratom projektnog sufinansiranja, kroz koji se, suprotno propisima, novac gradjana ponovo deli konstantnim kršiocima Кodeksa novinara Srbije".\nTakodje, taj dan ustanovljen je 1993. godine, kako bi se podigla svest o značaju medijskih sloboda i obeležila godišnjica Vindhuške deklaracije, izjave o principima slobodne štampe koju je sastavila grupa afričkih novinara 1991. godine.\nSZO: Zabrinjavajuća mutacija korona virusa B.1.617 otkrivena u Indiji


ĆALOVIĆ: Bojanić odugovlači sa tajnim podacima za autoput – Portal Luca\nĆALOVIĆ: Bojanić odugovlači sa tajnim podacima za autoput\nMinistarstvo kapitalnih investicija, kojim rukovodi Mladen Bojanić, odugovlači da informiše Nacionalni savjet za borbu protiv korupcije na visokom nivou koji podaci o izgradnji autoputa imaju oznaku tajnosti, što je ključna prepreka za njihovo objavljivanje, kazala je za Dan rukovodilac Stručnog tijela Savjeta za borbu protiv korupcije na viskom nivou, Vanja Ćalović Marković.\n“Ministarstvo je Savjetu dostavilo veliku količinu podataka, na nekoliko desetina CD-a, ali smo dobili samo usmeno obrazloženje da mnoga dokumenta ne mogu biti objavljena jer sadrže neke podatke koji moraju biti skriveni od javnosti. Nedjeljama insistiramo da to Ministarstvo donese i dostavi nam rješenje za svaki dokument ili dio dokumenta koji proglasi tajnim, u skladu sa zakonom kojim je to jasno propisano”, ističe Ćalović Marković.\nMeđutim, dodaje, do sada su im dostavili rješenja o tajnosti za samo devet dokumenata, a za veći dio dokumentacije sve je ostalo samo na verbalnim obrazloženjima.\n“Zakon propisuje da su javni svi oni podaci koji nisu označeni stepenom tajnosti ili kojima nije ograničen pristup po drugom osnovu. Zbog toga smo Ministarstvo informisali da ćemo nakon praznika krenuti sa pripremom za objavljivanje svih onih dokumenata koja su u našem posjedu, a za koja nam nije dostavljen akt kojim se proglašavaju tajnim”, kazala je Ćalović Marković.\nOna poručuje da borba protiv korupcije na visokom nivou može dati rezultate samo ako su tome iskreno posvećene sve ključne institucije.\n“Postupanje MKI u ovom slučaju navodi na zaključak da toj instituciji nije prioritet da napravi ozbiljniji otklon od prakse prethodne vlasti kad je u pitanju objavljivanje podataka. Zato je važna uloga Savjeta, koji ima za cilj ne samo da pomogne u otkrivanju visoke korupcije prethodnog režima već i da je prevenira u novoj vlasti. Transparentnost je najdjelotvorniji lijek protiv korupcije, posebno kada su kapaciteti ograničeni. Zbog toga ćemo istrajati u naporima da što više podataka o izgradnji autoputa, najskupljeg projekta u istoriji države, bude dostupno javnosti”, istakla je Ćalović Marković.\nDodaje da objavljivanjem dokumentacije žele da motivišu eksperte iz raznih oblasti, od planiranja, građevine, preko ekologije i ekonomije, da se aktivno uključe i pomognu državnim institucijama da otkriju moguću korupciju i kršenja zakona.\n“Istovremeno, želimo da što više odluka nove vlasti o tom značajnom projektu bude dostupno javnosti, kako bi spriječili pojavu korupcije, nepopravljivu devastaciju životne sredine, ali i razne druge oblike kršenja zakona”, poručila je Ćalović.\nPodsjetimo da su se ranije predstavnici Savjeta i Ministarstva dogovorili da se počne sa skidanjem oznaka tajnosti i objavljivanjem dokumenata koji se odnose na izgradnju prioritetne dionice autoputa Smokovac – Mateševo.\nDokumenta dostavili prije mjesec\nOdgovarajući na navode Ćalović Marković Milorad Milošević savjetnik ministra za borbu protiv korupcije u Ministarstvu kapitalnih investicija, kazao je da je MKI još prije mjesec dostavilo Nacionalnom savjetu za borbu protiv visoke korupcije više desetina dokumenata.\n“U zajedničkom nam je interesu, kako je to i dogovoreno na posljednjem sastanku, da se počne sa objavljivanjem tih dokumenata. Naravno, sa dužnom pažnjom, kako smo to više puta naglasili, kada je u pitanju kritična infrastruktura i eventualni sporovi koji moguće proističu za državu iz ovog poslovnog aranžmana. Ako neko mimo članova Nacionalnog savjeta i MKI ima neke druge interese, to je van našeg interesovanja i neće naići na našu podršku”, zaključio je Milošević.


„Federika, izvini, ali...“ Kukan kritikuje politiku EU prema dijalogu Beograda i Prištine - Sputnjik Srbija\n04:42 13 Jul 2020\n20:52 12.04.2019 Preuzmite kraći link\n„Izvinjavam se gospođi Mogerini, ali EU je jasno pokazala nedostatak vođstva u dijalogu. Ovakvi pregovori mogu da uspeju samo ako pokažete snažno liderstvo. EU mora da bude čvršća i odlučnija u dijalogu, da bolje predviđa događaje i reaguje na njih“, smatra Kukan.\nŠef delegacije za odnose za Srbijom ističe da nije optimista u pogledu brzog sporazuma Beograda i Prištine, ocenjujući da nametanje rokova nije od pomoći, mada se, s druge strane, „ne može pregovarati unedogled“.\n„Mnogo toga će zavisiti od ličnosti novog visokog predstavnika ili predstavnice i koliko će aktivno preuzeti ulogu posrednika u dijalogu“, ocenjuje Kukan i dodaje da je dijalog već predugo blokiran bez adekvatne reakcije EU da se situacija promeni, prenosi RTS.\nBez snažnog spoljnog pritiska i liderstva EU nije moguć napredak u dijalogu Beograda i Prištine, naglašava Kukan.\nBivši slovački diplomata i evropski poslanik u dva mandata smatra da će u novom Evropskom parlamentu biti teže održati „momentum“ za pristupanje Zapadnog Balkana EU, jer će u novom sastavu biti manje istinski ubeđenih boraca za proširenje EU na Balkan.\n„Bez uključenja Zapadnog Balkana ne možemo govoriti o celovitoj Evropi, ali to nije pozicija mnogih kolega ovde u EP, kao ni mnogih vodećih političara u Zapadnoj Evropi. Verujem da će se proces proširenja nastaviti, ali biće neophodna — i to je moja poruka regionu — mnogo aktivnija uloga vlada država Zapadnog Balkana kako bi uspostavile bolje odnose sa Evropskim parlamentom, kako bi poslanici bili spremni da se angažuju i podrže proces“, ističe Kukan.\nEduard Kukan, koji se neće kandidovati za novi mandat na izborima u maju, najavio je za 29. maj vanredni sastanak Odbora Evropskog parlamenta za spoljnu politiku na kojem će komesar Johanes Han predstaviti godišnji izveštaj Evropske komisije o Srbiji i drugim zemljama regiona.\ndijalog Beograda i Prištine, Eduard Kukan, Federika Mogerini, EU, Kosovo i Metohija


Održan Centralni predizborni skup SDA Mostar-Stari Grad\nVelikom broju prisutnih ?lanova SDA Mostar-Stari Grad, kao i gostima iz susjednih sredina, sino? su u velikoj Sali Megamarkta predstavljeni kandidati za kantonalnu skupštinu, federalni i državni parlament, sa podru?ja Mostara. Kandidati su u najkra?em izložili vlastite stavove spram svog budu?eg angažmana u institucijama vlasti, odnosno politi?kog djelovanja. Jednodušan stav svih predstavnika SDA, kako se moglo ?uti, jeste odbrana temeljnih principa a oni se prije svega manifestiraju u zalaganju i borbi za o?uvanje i ja?anje pozicije BiH u svakom pogledu, državno-pravnom, ekonomskom i kulturnom.\nNa samom po?etku prisutne je u ime OO SDA Stari Grad pozdravio Faruk ?upina, koji je u svom izlaganju posebno potencirao zalaganje za državu zakona i pravde, kao realnu osnovu na kojoj treba ja?ati evropsku poziciju i orjentaciju zemlje. U svom obra?anju ?upina je i budu?e predstavnike na svim razinama vlasti, kojima glasa?i budu dali povjerenje, podsjetio da oni predstavljaju figure kojima gra?ani daju legitimitet, zbog ?ega prvenstveno moraju voditi ra?una o njihovim interesima.\nVelikom broju okupljenim se na kraju obratio nosilac liste SDA za HN kanton i aktuelni predsjednik Skupštine ovog kantona Ramiz Jelovac, koji je izložio niz problema sa kojima ?e se izabrani u narednom periodu suo?avati. Sublimiraju?i vlastita iskustva iz prethodnog mandata u Skupštini HN kantona, Jelovac je apostrofirao temeljne principe politi?kog djelovanja koji ne smiju biti upitni niti podložni „druga?ijim rješenjima“ s obzirom na poziciju Bošnjaka u HN kantonu i Gradu Mostaru, apostrofiraju?i dijalog kao najbolje rješenje za nastavak politi?ke borbe, koja ?e voditi ja?anju institucija vlasti, osnove prosperiteta u svakom pogledu.


Češki premijer Babiš tvrdi: Odlazim u opoziciju\nSvet Autor:Beta15. okt. 202121:31 > 21:32\nAndrej Babiš Foto: EPA-EFE/MARTIN DIVISEK\nČeški premijer Andrej Babiš izjavio je danas da odlazi u opoziciju i da neće prihvatiti eventualni mandat za sastav nove vlade ako mu ponudi predsednik države Miloš Zeman, koji je trenutno na lečenju u bolnici.\nBabiš je rekao da neće prihvatiti mandat da prvi pokuša da sastavi vladu i dodao da će bez opstrukcija predati vlast koaliciji desnog centra Zajedno, koja je na parlamentarnim izborima 8. i 9. oktobra osvojila najviše glasova.\n„Antibabišovski blok pet stranaka je čvrst. Ja sam odlučio odavno. Samo sam to hteo da kažem prvo predsedniku, ali njegovo zdravstveno stanje nažalost ne omogućava da ga posetim. Sada je već jasno da antibabišovska koalicija ne želi da pregovara sa nama“, kazao je Babiš.\nKoalicija Zajedno, koju čine konzervativci, demohrišćani i liberali, i koalicija STAN, u kojoj su Piratska stranka i nezavisni gradonačelnici, potpisale su memorandum o saradnji u formiranju buduće vlade čim su u subotu uveče objavljeni rezultati parlamentarnih izbora. Te dve koalicije sa ukupno pet stranaka imaju 108 od 200 poslanika donjeg doma parlamenta.\nBabiš tvrdi da mu je predsednik Češke obećao da će ponovo biti premijer\nBabiš je danas rekao da će njegova stranka ANO biti „aktivna i razumna opozicija“.\nPredsednik Zeman je od nedelje na intenzivnoj nezi Centralne vojne bolnice u Pragu, usled komplikacija hroničnog oboljenja o kojem lekarima nije dozvolio da govore u javnosti.\nU nastojanju da pokaže da je Zeman i bolestan u stanju da obavlja dužnosti i da nema razloga da ga parlament privremeno liši državnih obaveza i prenese ih na premijera, šef njegovog kabineta Vratislav Minarž prošvercovao je juče iza leđa lekara predsednika donjeg doma Radeka Vondračeka koji je posle preneo da je predsedniku dobro i da priča viceve.\nBabiš je rekao da ne shvata zašto je Vondraček tamo išao, navodeći da su se iz toga „izrodile potpuno sulude spekulacije“, i da će on to „morati da objasni“ poslanicima.\nCentralna vojna bolnica u Pragu, koja je osudila tu posetu kao neovlašćeni upad, zatražila je danas od policije da čuva Zemana kako niko bez dozvole lekara ne bi ušao kod njega, a uz to je i demantovala tvrdnje Vondračeka o dobrom zdravlju predsednika.\nTužilaštvo i policija su otvorili istragu na osnovu krivičnih prijava da je neko iz predsednikovog tima falsifikovao njegov potpis na odluku o sazivanju konstitutivne sednice Poslaničkog doma za 8. novembar.\nVondraček je tvrdio da je Zeman tu odluku potpisao pred njim, ali se pokazalo da se potpis izrazito razlikuje od dosadašnjeg potpisa šefa države na zvaničnim dokumentima.\nPošto niko osim lekara, članova porodice i Zemanovog kabineta ne zna u kakvom je stanju šef države i da li će biti sposoban da se uključi u imenovanje nove vlade, Senat češkog parlamenta je prvo tražio odgovor od kabineta predsednika.\nPošto ga nije dobio, predsednik gornjeg doma parlamenta Miloš Vistrčil zatražio je od Centralne vojne bolnice procenu da li će Zeman, makar iz bolnice, biti u stanju da se delimično vrati obavezama u cilju formiranja nove vlade.\nVistrčil je danas rekao da privremeno preuzimanje predsednikovih nadležnosti na osnovu Ustava nikako ne predstavlja puč, ni njegovo smenjivanje, već da se nadležnosti prenose samo do trenutka kada njemu zdravlje dozvoli da obavlja funkciju.\nBONUS VIDEO: Kako su pojedine države dobile imena\nandrej babišČeškaMiloš ZemanOpozicija


Betonski MIKRO hostel u centru jednog pekinškog hutonga – Prospekt\nBetonski MIKRO hostel u centru jednog pekinškog hutonga\nU jednoj tradicionalnoj kineskoj uzanoj ulici, hutongu, u starom delu Pekinga, arhitekta Zhang Ke uspeo je da između dve zgrade uglavi mikro hostel od nekoliko malih soba koje su okrenute tako da jednom svojom stranom „izviru“ prema centralnom dvorištu.\nArhitekta Ke i njegov studio ZAO/standardarchitecture, kreirali su hostel površine od oko 30m² kao deo njihovog programa „Projekat mikro obnove pekinškog hutonga“.\nSvrha tih projekata je istaći potencijale tradicionalnih gradskih područja i malih dvorišta, koja su jedinstvena u Pekingu, ali su pojedina vremenom propala i izgubila na značaju.\nTimu projektanata je bilo veoma važno da svaki segment vezan za projekat ovog hostela bude dopadljiv i da se objekat uklopi u okruženje siromašne kineske četvrti, kako kroz materijalizaciju, tako i kroz kapacitete i funkcionalnost samog mesta. Kao glavni materijal korišćen je beton koji je izlivan tako da nakon skidanja oplate ostanu spojevi i neravnine, što se u krajnjoj instanci kroz tu svoju teksturu i boju savršeno uklapa sa okolnim zgradama.\nS obzirom na to da ovaj kraj ne obiluje bogatstvom i da je većina zgrada u lošem stanju, ova rustičnost betona doprinosi da se jedan moderan i nov objekat neprimetno i nenametljivo utopi u okruženje.\n„Cilj ovog mikro hostela od samo 30 metara kvadratnih je da se istraže mogućnosti za kreiranje izutetno malih prostora za socijalno stanovanje, sa svim onim limitima koje nam postavlja tradicionalni hutong Pekinga“, – objasnio je tim.\nU beton je kao primesa dodato kinesko mastilo koje je nađeno na toj parceli. Ovakav tonirani beton ostavljen je u svom izvornom obliku jer se uklapa sa teksturom i oblikom drvenih podova.\nU prizemlju je organizovan prostor kuhinje, trpezarije, dnevnog boravka i dva kupatla sa dva hodnika koji povezuju sve prostorije zgrade. Iz tih hodnika nekoliko minijaturnih merdevina vode na sprat gde se nalaze sobe, studio sa čajdžinicom i terasa. Sobe su projektovane tako da svaka bude pod različitim uglom i tako gleda na centralno dvorište, što omogućava veći kapacitet dnevnog svetla u svakoj. Time je sprečen osećaj tesnog prostora jer svaki komunicira preko zastakljenih prozora od poda do plafona sa spoljašnjim okruženjem.\n„Osim povećanja protoka vazduha i količine svetla, ovo okretanje soba ka centralnom dvorištu stvara osećaj dinamičnog prostora i na taj način je u direktnoj vezi sa predvorjem, odnosno zajedničkim prostorijama za dnevni odmor“ – izjavio je Ke.\nOvaj multifunkcionalni prostor za dnevni odmor, koji izlazi diretno na ulicu, ponaša se kao barijera između privatnog i javnog prostora. Njega mogu podjednako da koriste gosti hotela, prolaznici, i svi oni koji dolaze sa dobrom namerom i željom da osete duh i lepotu ovog mesta.\nNa zgradi postoje tri otvorena svetlarnika koja omogućavaju prirodno strujanje vazduha. Pored prirodne ventilacije, kroz ceo objekat je sproveden centralni sistem ventilacije u skladu sa modernim standardima projektovanja kako bi osigurao kvalitet vazduha u svakom trenutku. Za potpuni ugođaj pored toga ugrađeno je i podno grejanje.\nProjekti oživljavanja mesta sa dugom tradicijom u Kini su sve češća, pa tako imamo primer gde su se stanovnici jednog malog rečnog grad Jošime udružili i napravili objekat namenjen mestu sustreta i okupljanja.\n© Photo: Wu Qingshan\nPrevious Post MU'A kafe-restoran čelične noseće konstrukcije\nNext Post Porodična kuća – luksuzna koliba skrivena u šumama Novog Zelanda\nCategoriesarhitektura hosteli mikro arhitektura revitalizacija\nTagsbeton hutong kina mikro hostel mikro kuće minimalizam moderna arhitektura peking putovanja vizure


Bez Lazića u novu sezonu – Vaterpolo Klub Nais\nBez Lazića u novu sezonu\nBy VK Nais Vesti 03/07/2015\nPosle dve sezone provedene u Vaterpolo klubu Nais, Igor Lazić se po drugi put u karijeri oprostio od niške publike. Vrsni čuvar mreže više neće braniti boje Naisa.\nLazić je izvrsnim odbranama, a i po kojim pogotkom, kupio nišku publiku. On je u sezoni za nama, zajedno sa još nekolicinom starijih momaka, bio oslonac mlađim igračama. Ekipa je napravila odlične rezultate, ali i pored toga rastanak sa jedinicom Naisa posle dve godine bio je neizbežan.\nProtekle dve sezone su bile izuzetno uspešne za mene i klub, u prvoj smo ostali u Prvoj A ligi, što je i bio cilj i završili na sedmom mestu. U drugoj sezoni smo otišli korak dalje i takmičenje u Prvoj A ligi smo završili na drugoj poziciji. Kasnije smo u plej-ofu ispali od Crvene zvezde, pa smo u ukupnom plasmanu bili šesti. To je svako od nas pre početka sezone mogao samo da zamisli,s obzirom da smo ostali bez pet standardnih igrača iz prethodne sezone, a da je došao samo Predrag Nosović. Uz sve to u sezoni za nama bili smo ekipa sa najmanje primljenih golova u Prvoj A ligi. Tako da su te dve sezone za mene bile izuzetno uspešne i mogu da budem zadovoljan, u prilog tome ide upravo ovaj podatak. Nadam se da će Nais nastaviti sa dobrim rezultatima i nastaviti da raste i razvija se zajedno sa momcima koji polako stasavaju u prvom timu i mlađim kategorijama, istakao je Lazić po odlasku.\nSrpsku ligu zamenio je mađarskom, koja je kako ističe trenutno najača na svetu, popout naše lige pre dve godine. Nova stanica je Vaterpolo klub Senteš, koji je prošle sezone bio na sredini tabele, a u novu ulazi sa ciljem da se plasira u plej-of.\nIdem u trenutno najkvalitetniju ligu na svetu, u kojoj ce ove sezone biti prava mala legija naših igrača, koji ce dodatno podići kvalitet, već dovoljno jake lige. Mađari su odlučili da izuzetno mnogo ulože u vaterpolo ove sezone, koja je poslednja u ovom olimpijskom ciklusu. Proširili su prvu ligu na 16 timova, u kojima će biti zaista mnogo igrača sa prostora Srbije i Crne Gore. Dozvoljena su po tri stranca u svakoj ekipi, klubovi su to maksimalno iskoristili i pojačali se. Očekujem jako ujednačenu i zanimljivu ligu sa puno zanimljivih i uzbudljivih utakmica. Upravo takve utakmice i liga donose napredak i jos veću afirmaciju, zaključio je on.\nLazić je već jednom napustio Niš, pa se ponovo vratio, a mi se nadamo da će, nekada u budućnosti ponovo biti jedinica Naisa. Do tada, Igoru želimo svu sreću i puno uspeha u novom klubu!\nNajbolje svetske reprezentacije na Čairu\nOtvoren konkurs za volontere


"Henkel Srbija" centar za region - Gradjevinarstvo.rs\n"Henkel" u Srbiji sa središtem u Beogradu, poslovni je centar regiona iz koga se snabdeva više od 55 miliona potrošača širokom paletom "Henkelovih" proizvoda. Kada je kompanija "Henkel" došla na srpsko tržište 2002. godine kupivši kruševačku kompaniju "Merima", najavila je da je to jedan od ciljeva privatizacije. Preuzimanje srpske fabrike deterdženata "Merima" predstavljalo je važan korak u ekspanziji kompanije.\nU skladu sa ciljevima postavljenim ulaskom na srpsko tržište, centrala "Henkela" posluje u Beogradu odakle se obavljaju svi poslovi prodaje, marketinga, finansija i opštih službi. Proizvodnja praškastih deterdženata, tečnih deterdženata i sapuna odvija se u tri proizvodna pogona u Kruševcu.\nPrvu "Henkelovu" greenfield investiciju u Srbiji predstavlja fabrika građevinskih lepkova "Henkel Ceresit", koja je podignuta u Inđiji 2007. godine. Zajedno sa drugom fabrikom za proizvodnju tečnih maltera podignutom 2008. godine na istoj lokaciji, ove fabrike posluju po najmodernijim tehničkim, tehnološkim i ekološkim standardima i odatle se snabdevaju sva tržišta regiona.\n- Veliko nam je zadovoljstvo što možemo da Vas pozdravimo danas u našoj novoj poslovnoj zgradi u Beogradu, koja svedoči o dugoročnim planovima naše kompanije, kao i o ulozi regionalnog centra koju ima Henkel Srbija - rekao je gospodin Nenad Vuković, Predsednik Henkel Srbija na današnjoj pres konferenciji. Komentarišući poslovne prilike u ovoj godini, on je istakao:\n- Nepovoljna ekonomska klima na svetskom tržištu predstavlja ozbiljni izazov za sve kompanije, ali zahvaljujući brzom donošenju kontramera i stabilnoj finansijskoj poziciji, verujemo da ćemo odoleti posledicama koje ona nosi sa sobom. Poslovanje naših poslovnih jedinica u Srbiji beleži pozitivan trend, naročito kada je reč o sektorima sa robom široke potrošnje.\nHenkelove aktivnosti u Srbiji do danas, svedoče i o odgovornom odnosu prema društvenoj zajedinici kroz sigurnost na radu, zaštitu okoline, odgovorno korišćenje prirodnih resursa, minimalne emisije otpadaka i kontrolisanu potrošnju vode, kao glavne su prioritete koji određuju razvoj novih proizvodnih procesa. Kompanija Henkel je takođe posvećena ispunjenju obaveza koje ima prema društvu pružajući čvrstu podršku raznim socijalnim, ekološkim, kulturnim, naučnim i humanitarnim aktivnostima.\nU proteklom periodu, kroz program Henkel Smile, kompanija Henkel podržala je aktivnosti udruženja roditelja dece sa posebnim potrebama, „Pravo na osmeh“, a donacija je uručena i jednoj od najznačajnijih ustanova u našoj zemlji - Institutu za majku i dete u Beogradu. Kroz program Henkel Smile, kompanija Henkel već izvesno vreme pomaže rad organizacije MaliVeliki Ljudi i njihovog doma za ljude ometene u razvoju pri konaku manastira Svete Petke kod Paraćina. Osim toga u proteklom periodu kompanija Henkel je donirala sanitetsko vozilo Zdravstvenom centru Kruševac, pomogla renoviranje sportske sale specijalne škole Veselin Nikolić iz Kruševca, podržala aktivnosti kruševačkog Narodnog pozorišta, kao i juniorske selekcije košarkaškog kluba Napredak.\nVeć više od 130 godina, kompanija Henkel je lider u proizvodnji brendova i tehnologija koji živote ljudi čine lakšim, boljim i lepšim. Henkelova oblast poslovanja obuhvata tri segmenta - proizvodnju kućne hemije, proizvodnju sredstava za ličnu negu, kao i proizvodnju građevinskih lepkova, lepkova široke potrošnje i industrijskih lepkova – i nalazi se na listi od 500 svetskih kompanija magazina Fortune. Više od 60% prodaje Henkelovih proizvoda čini roba široke potrošnje, dok poslovanje sa sektorom industrije čini 40% ukupnog anagažovanja kompanije. U fiskalnoj 2008. godini, Henkel je ostvario prodaju od 14,13 milijardi evra i operativni profit od 1,46 milijardi evra. Više od 55,000 zaposlenih u Henkelu, širom sveta, mogu da potvrde našu korporativnu tvrdnju „Brend kao prijatelj” i da uvere ljude iz više od 125 zemalja da imaju poverenja u Henkelove brendove i tehnologije.\nMalter Lepkovi građevinski


Beta\t28.01.2011 15:00\nKapital Aerodroma [AERO] podeljen je na 34,28 miliona vlasničkih hartija a na Berzi će se tim akcijama trgovati kontinuiranim metodom. Nominalna vrednost akcije Aerodroma je 600 dinara.\nIndikativna cena za prvu trgovinu 7. februara utvrdjena je na 641 dinar. Ta cena je odredjena u visini obračunske vrednosti akcija iskazane prema usvojenom korigovanom finansijskom izveštaju izdavaoca sa stanjem na dan 1. januara 2010.\nOsnovni kapital "Nikole Tesle" je iskazan kroz 34.289.350 običnih akcija pojedinčane nominalne vrednosti 600 dinara po kojoj će akcije biti podeljene u skladu sa Zakonom o pravu na besplatnu podelu akcija i novčanu naknadu koju gradjani ostvaruju u postupku privatizacije.\nVećinski vlasnik Aerodroma je Republika Srbija u čijem posedu je 28,5 miliona akcija, odnosno 83,15 odsto beogradskog preduzeća. Sledi Akcionarski fond sa udelom u vlasništvu Aerodroma od 0,08 odsto.


Godišnje se štednjom na 1.000 zaradi od 7,5 do 21 euro | Ekonomist\nUkoliko želite da štedite u crnogorskim bankama, za uloženih 1.000 eura na godinu dana zaradićete od 7,5 do 21 euro.\nPrema podacima koje su Dnevnim novinama dostavile Erste, Hipotekama, Societe Generale Montenegro i Addiko banka, kamate na štedne uloge obračunavaju se na različite načine u zavisnosti od iznosa i vremenskog perioda na koji želite da sredstva povjerite banci.\n“Sa ovolikim prihodom od štednje na godišnjem nivou, postavlja se pitanje da li postoji ikakav ekonomski rezon da bilo ko štedi u našim bankama. I vjerovatno bi odgovor bio negativan. Međutim, mnogo je različitih faktora za donošenje odluke onog ko deponuje sredstva, možda mu trenutno nijesu potrebna, možda nema gdje da ih čuva”, kaže za Dnevne novine ekonomski analitičar Predrag Drecun.\nKao stručnjak koji se dugi niz godina nalazio na vodećim pozicijama u crnogorskim bankama, on podsjeća da su kamatne stope izuzetno niske u evropskim zemljama, uključujući centrale banaka koje kod nas imaju podružnice.\nDalje navodi kako banke koje posluju na crnogorskom tržištu uglavnom nemaju problem sa izvorima sredstava, jer ukoliko nedostaje novca, onda ga one lako povuku iz evropskih centrala.\n“S druge strane, “majke” tih banaka se na evropskom tržištu zadužuju za visinu EURIBOR-a koji je oko nula, a nekada i negativan, i sredstva su jeftina za majke, a kada se ona plasiraju “kćerkama” u Crnoj Gori, to rade uz stopu od tri do četiri posto kamate. U suštini, ti izvori su veoma jeftini i zato banke nemaju potrebu da ovdje privlače depozite visokim kamatama. To opterećuje bilans uspjeha banaka, a menadžeri ne žele tako nešto zato što ima dovoljno izvora”, ističe Drecun.


Ostali sportovi - Streljaštvo: Dejan Pešić do zlata na 3.kolu Kupu Srbije\nNapisano u kategoriji Ostali sportovi, 27 decembra, 2021\nProteklog vikenda je u Beogradu održano poslednje, treće kolo Kup-a Srbije po A programu, za kategorije juniora i seniora, vazdušnom puškom i pištoljem. Nakon osvojenih bodova u ovom kolu, određeni su i učesnici finala Kupa u pojedinačnoj i ekipnoj konkurenciji, koje će biti održano početkom februara naredne godine.\nIz Streljačke družine “Pančevo 1813” je uspešno nastupilo trinaest takmičara, među dvesta učesnika iz trideset klubova iz cele Srbije, a većina je osvojila i važne bodove za finale. Dejan Pešić je trijumfovao u kategoriji seniora puškom sa visokim rezultatom od 627,3 kruga, a Aleksa Rakonjac je pobedio u kategoriji juniora puškom sa 617,4 kruga,dok je u kategoriji seniora osvojio peto mesto i novih šest bodova, tako da se za finale kvalifikovao pored juniorske konkurencije i u seniorskoj konkurenciji zajedno sa Dejanom.\nZa finale se plasirala i ekipa seniora puškom, koja je osvojila četvrto mesto u ovom kolu, a pored Dejana i Alekse su nastupili i mladi juniori Nemanja Đorđević sa 567,2 i Ognjen Lukić sa 566,8 krugova. Nastupile su i juniorke Teodora Kondić sa 604,5 i Iva Rakonjac sa 601,6 krugova ali nisu osvojile bodove. Marko Ninković je pobedio u konkurenciji juniora pištoljem sa 553 kruga, a njegov stariji brat Velimir je sa 550 krugova osvojio drugo mesto i deset bodova. Obojica su se plasirali u finale juniora, a Marko se kvalifikovao i u jako finale od deset najboljih seniora pištoljem. Stefan Kešišjan je osvojio dva boda za deveto mesto u kategoriji juniora sa 539 krugova, ali mu je nedostajao jedan bod za finale juniora.\nEkipa seniora pištoljem sastavljena od tri juniora, je oborila svoj juniorski rekord, osvojila osam bodova za treće mesto u ovom kolu i plasirala se za finale. Nastupio je i senior Jovan Pavlica sa 514 krugova, nakon duže pauze. Ekipa seniorki pištoljem se uspešno predstavila u ovom kolu, osvojila sedmo mesto i tri boda, i kvalifikovala se za finale. Pored juniorke Marine Mijatović (494), debitovala je seniorka Zorana Ilić (439) a nakon pauze od četiri godine, uspešno je nastupila Teodora Kljajić sa 533 kruga.\nNakon pauze od tri nedelje, nastaviće se takmičenja krajem januara sa Prvenstvom Vojvodine po A programu, na kojem će nastupiti dvadesetak pančevačkih takmičara. Srećnu i uspešnu novu 2022.godinu želi vam kolektiv Streljačke družine “Pančevo 1813”.


ŠABAČKA SKUPŠTINA OGLEDALO PARLAMENTARNOG DUHA - Glas Podrinja\nEfikasan i odgovoran rad obeležio 2018. godinu\nSkupština grada Šapca donela je niz važnih odluka u 2018. godini, potvrđujući odgovornost i kapacitet, ističe predsednik lokalnog parlamenta Nemanja Pajić. Duh parlamentarizma sačuvan je u mogućnosti da svako iznese svoje mišljenje, pa istu priliku imaju i pozicija i opozicija, a najvažnije je da o našem gradu odlučuju oni koji u njemu žive. dodaje Pajić, uz poruku da “nasilje i netolerancija nikada nisu pravi odgovor na izazove savremenog društva, u kom je sve prisutnija polarizacija, jer se sve razlike mogu prevazići razgovorom, a svi sukobi se uvek završe pregovorima”\nSkupština grada Šapca u ovom sazivu konstituisana je 5. maja 2016. godine, a za 31 mesec rada održala je 28 zasedanja, što je dokaz efikasnosti, ističe u razgovoru za “Glas Podrinja” predsednik lokalnog parlamenta Nemanja Pajić.\n- Ovaj podatak govori da smo zasedali gotovo jednom mesečno, što je zaista potvrda odgovornog rada i efikasnosti. U ovoj godini održali smo devet sednica, od kojih dve hitne i jednu svečanu, usvojili smo 182 odluke. To praktično znači da nijedna odluka, koja je od značaja za funkcionisanje grada, javnih preduzeća, odnosno za život građana nije morala da čeka. To je bitno drugačija praksa u odnosu na ranije sazive, kada je gradska Skupština zasedala četiri ili pet puta godišnje, što je, zapravo, zakonski minimum. Mislim da smo zato dobili mandat od građana i da smo dužni da radimo na takav način – kaže Pajić.\nKoje su najvažnije odluke Skupštine u ovoj godini?\n- Usvajanje budžeta grada je uvek najvažnije, jer je od najvaćeg značaja za rad svih gradskih službi. Mi smo i ove godine budžet za narednu usvojili u skladu sa zakonom, pre 20. decembra, što nije slučaj u svim skupštinama u Srbiji. Osim ove, doneli smo niz drugih izuzetno važnih odluka – od povraćaja poreza na imovinu gradskim mesnim zajednicama, čime su stanovnici grada izjednačeni u pravima sa žiteljima šabačkih sela, preko proširenja slobodne zone, koja je jedna od najboljih u regionu, prema ocenama relevantnih institucija, do promena planskih i urbanističkih dokumenata. Odbornici su usvojili i rebalans budžeta – doneli smo odluke o kupovini imovine “Zorka standarda”, kao i o učešću u postupku prodaje imovine “Zorka holdinga”. Mislim da i na taj način grad pokazuje odgovornost prema imovini u želji da sačuva ono što je vredno i može biti korisno našim sugrađanima. Skuštinskim odlukama omogućili smo nesmetan rad svih javnih preduzeća, proširenje Regionalne deponije “Srem – Mačva” za opštine Šid i Bogatić, a dali smo i mogućnost JKP “Toplana” da gazduje vrelovodnom i toplovodnom mrežom u gradu. Svaka od odluka je važna, ali se ne mogu sve nabrojati – bitno je da smo ih donosili pravovremeno, jer život i funkcionisanje grada i gradskih službi ne mogu da čekaju. Uostalom, o svemu tome su obavešteni i našu sugrađani, jer je naš rad u potpunosti transparentan, a šabačka Skupština ogledalo demokratičnosti i parlamentarizma.\nKada pominjete transparentnost i parlamentarizam, verovatno bi tu mišljenja bila podeljena, pre svega, mišljenje odbornika opozicije?\n- Mišljenja mogu biti podeljena, ali ne i činjenice, a one ukazuju na realno stanje stvari. A, činjenice govore u prilog mojim tvrdnjama – sve sednice su javne, direktno se prenose na televiziji, koja emituje i snimak zasedanja. Što se tiče parlamentarnog duha u našoj gradskoj Skupštini, više je nego potvrda činjenica da reč dobije svaki odbornik, da neretko govore i duže od predviđenog vremena, a ponekad se udalje i od teme o kojoj se govori. Kao predsednik smatram da to nije odraz slabosti parlamenta, već treba da doprinese većoj demokratičnosti i smanjenju tenzija među predstavnicima suprotstavljenih mišljenja. Ako tokom zasedanja koje traje nešto više od 11 sati, predstavnici opozicije 80 puta dobiju reč, a predstavnici vladajuće većine 23 puta, onda to, složićete se, više nego ilustrativno govori u prilog mogućnosti da svako iznese svoje stavove.\nAko to upoređujemo, moramo imati u vidu i da mišljenje vladajuće većine u Skupštini, osim odbornika, zastupaju i gradonačelnik i članovi Gradskog veća, koji se takođe javljaju za reč?\n- Tako je, to pravo pruža im zakon, a njihovi nastupi nisu vremenski ograničeni. Ali, statistika, koja se redovno vodi, a koja kaže da su višestruko brojniji izlasci opozicionih odbornika za govornicu, potvrđuje jednako prisustvo i ostvarenje jednakog prava na reč i iznošenje stavova svih učesnika u javnoj raspravi, što, recimo, u republičkoj skupštini neretko i nije slučaj. Smatram, i ponoviću to, da to doprinosi većoj demokratičnosti i smanjenju agresije, koja je sve prisutnija u našem društvu. Legitimno je da opozicija kritikuje, kao što je jednako legitimno i da predstavnici vladajuće većine brane i opravdavaju svoje stavove. Za rad skupštine je važno samo da svi oni imaju jednake mogućnosti da iznesu ta svoja mišljenja, a uloga predsednika je da im to pravo obezbedi. Siguran sam i da među odbornicima vladajuće većine ima onih kojima se ne dopada moja tolerantnost i koji bi bili radikalniji u vođenju sednica, kao što takvih mišljenja ima i na drugoj strani. Pritom, mislim da je jedino važno da svi imaju jednaku mogućnost da ostvare svoje pravo na reč, sve i da to nije dopadljivo u slučajevima kada to pravo važi za oponente našem mišljenju, a u tome i jeste duh parlamentarizma – ostvariti svoje, ne ograničavajući pravo drugog. Mislim da se u tom kontekstu šabačka Skupština izdvaja i može biti istinski ogledalo parlamentarizma u Srbiji, jer, kako vidimo i poslednjih dana, iz drugih gradova dolazi potpuno drugačija slika. Ako imate u vidu da je u ovoj godini održano 8 radnih sednica i saberete sve nastupe opozicionih odbornika, pomnožite sa vremenom koje za raspravu imaju po Poslovniku Skupštine, a pritom sve se to emituje u direktnom prenosu, poptuno je jasno koliko vremena u medijima pripada opoziciji u Šapcu. Ja smatram da je to važno za međusobno razumevanje i razvoj duha tolerancije i uvažavanja. Kako ko svoje vreme i u skupštini i u svakodnevnom radu koristi, na građanima je da prosude.\nSkupština grada Šapca je među retkim, ako ne i jedina u Srbiji, ove godine održala svečanu sednicu povodom stogodišnjice od završetka Velikog rata?\n- Šabac je bio najveći stradalnik u Prvom svetskom ratu, a odavanje poštovanja herojima i žrtvama ovog sukoba jedan od naših najvažnijih zadataka u godini u kojoj se navršio vek od oslobođenja našeg grada. Moje je mišljenje da je ova sednica i ceo program obeležavanja stogodišnjice od završetka Velikog rata bio najbolji način da dokažemo da smo dostojni žrtve svojih predaka. Velika mi je čast što sam predsedavao sednicom na kojoj su besedili naš književnik Aleksandar Gatalica, profesorka iz Soluna prof.dr Stavrula Mavrogeni i dr Sanja Petrović Todosijević, naša Šapčanka sa Institua za noviju istoriju Srbije. Bila je to prilika da prvi put vidimo neke fotografije koje se čuvaju u solunskom muzeju, a govore o nekim od najpresudnijih bitaka za srpski narod, kao i da se podsetimo perioda najvećeg stradanja našeg grada. Ovoj sednici prisustvovali su svi odbornici i veliki broj gostiju, predstavnika društvenog i javnog života u gradu, što mislim da je najbolja potvrda značaja očuvanja sećanja na neke od najsvetijih i najsvetlijih dana u istoriji Šapca.\nNastavili ste i u 2018. godini učešće na različitim skupovima koji doprinose povezivanju lokalnih skupština i njihovoj saradnji?\n- Razmena iskustava u radu i dalje unapređenje odnosa i saradnja su veoma važni za rad skupština. Zato smo prisustvovali svim skupovima koji to imaju za cilj. Sekretar skupštine Zlatko Ranković i ja bili smo u Novom Sadu na Prvoj godišnjoj Konferenciji lokalnih skupština koju su organizovali Grad Novi Sad i Skupština AP Vojvodine, a uz podršku Programa UN za razvoj (UNDP), a predstavnice Ženske parlamentarne mreže bile su učesnice 6. godišnje konferencije mreže, koja je održana u Domu Narodne skupštine u Beogradu u oktobru. Mislim da je važno da čujemo i kolege iz drugih gradova, da razmenimo iskustva, a sve u želji da budemo još efikasniji u svom radu, a na korist građana Šapca.\nŠta je najvažnija poruka na kraju 2018. godine?\n- Ako imamo u vidu događanja u Srbiji, regionu, Evropi i celom svetu, mislim da nema važnije poruke od jačanja tolerancije i međusobnog razumevanja. Nažalost, sve češće su vesti o daljoj polarizaciji društva i sve je prisutnija promocija atmosfere nasilja, neuvažavanja mišljenja i potreba drugog, a to je nedopustivo. Društvo na početku ovog veka ima poptuno nove izazove, a razvoj će se meriti po snazi da pronađemo pravi odgovor na te izazove. Nasilje i netolerancija nikada nisu pravi odgovor, jer se sve razlike mogu prevazići razgovorom, a svi sukobi se uvek završe pregovorima. Zato pozivam da i u šabačkoj skupštini u narednoj godini bude više razumevanja i dijaloga, jer samo to može dovesti do daljeg razvoja grada, uveren, kao i uvek, da o našem gradu treba da odlučuju oni koji u njemu žive.\nBUDžET – REALAN I ODGOVORAN\nBudžet za sledeću godinu, od preko 4,1 milijarde dinara, usvojili smo na poslednjoj, decembarskoj sednici. Osim povećanja prihoda od poreza na zarade, što je jedan od pokazatelja razvoja privrede u našem gradu, što potvrđuje i pad broja nezaposlenih na oko 7.650, jedna od glavnih karakteristika su planirana velika investiciona izdvajanja u kapitalne projekte u narednoj godini. Radiće se neki važni poslovi, a, u isto vreme, očuvaćemo sve mere odgovorne socijalne i zdravstvene politike i nastaviti da ulažemo u obrazovanje, kulturu i sport. U Šapcu jedna četvrtina budžeta se izdvaja za predškolsko, osnovno i srednjoškolsko obrazovanje – oko jedne milijarde, a samo za vrtiće je to blizu polovine tog iznosa – 480 miliona dinara, što više nego jasno pokazuje šta su nam prioriteti.\nBILO JE I JEDNOGLASNO USVOJENIH ODLUKA\nBilo je i nekoliko jednoglasno usvojenih odluka – od povraćaja sredstava od poreza na imovinu i gradskih mesnim zajednicama, do imenovanja Ulice Amidža, Bora, Dejan i Sretan i odluke o podizanju spomenika četvorici članova šabačkog dopisništva RTS-a, do odluka o merama populacione politike i finansiranju troškova vantelesne oplodnje i proširenja mreže PU “Naše dete”. Ovako donete odluke ukazuju na postojanje minimuma konzenzusa oko nekih važnih pitanja. Smatram da odbornici treba pre svega da budu predstavnici i zastupnici mišljenja i interesa građana, pa potom svojih političkih partija, a kada bi tako bilo, onda verujem da bi i rezultat glasanja često bio drugačiji, odnosno bio bi veći broj odluka usvojen jednoglasno.\nU 2018. godini u Skupštini grada Šapca odborničku grupu opozicione Srpske napredne stranke napustila su tri odbornika. Jakov Jakovljević najavio je da će rad nastaviti kao samostalni odbornik, Ivan Petkovski i Željko Bekić su u svom saopštenju najavili nastup kao predstavnici Slobodarskog narodnog pokreta. Skupštinske klupe je, posle ostavke na mandat, napustila Sandra Mićić, sa liste “Pobeda za Šabac”, a na njeno mesto došla je Lidija Savić, sa iste liste\nREDA KAO TAKVE\n- Mislim da je važno da pojasnimo našim sugrađanima zašto se često dopune ne nađu na dnevnom redu sednice. Zakon jasno propisuje nadležnosti skupštine grada – u šta ne spadaju odluke o asfaltiranju pojedinih ulica, uvođenju kanalizacione ili vodovodne mreže. O tome odlučuju nadležna javna preduzeća. Odbornici opozicije, koristeći svoje pravo na predlog za dopunu, svojim predlozima najčešće izlaze iz okvira nadležnosti skupštine. Svako od nas može imati bilo kakav predlog, pa i da, kako neko reče, izglasamo da je Zemlja ravna ploča, i to, ako se podnese u zakonskom roku i odgovarajućoj, pravnoj valjanoj formi, može biti predlog, a da li o tome možemo raspravljati i odlučivati, procenite sami.


Trg djece Sarajeva danas privremeno dobija plavu notu – TVSA.BA\nNaslovna/Vijesti/Sarajevo/Trg djece Sarajeva danas privremeno dobija plavu notu\nKampanja Ravnopravno Različiti danas stiže u Sarajevo. Plato ispred BBI-a današnja je lokacija sa koje od 18-21h šaljemo poruke potreba i prava osoba sa invaliditetom.\nDanašnji #blue_event obuhvata dva performansa koji imaju za cilj upoznavanje građana sa izazovima sa kojima se susreću OSI u svakodnevnom životu.\nKampanja adresira izazove u inkluziji osoba sa invaliditetom i zagovara za njihova poboljšanja sa lokalnim zajednicama i relevantnim institucijama kroz aktivnosti u 5 ciljanih BH gradova.\nPozivamo građane Sarajeva da budu dio današnjeg događaja, da uđu u cipele OSI na jedan minut, i u 20h zajedno pustimo balone sa porukama sa željom ostvarenja istih.\nKampanja se provodi u okviru projekta “Zajednice različitih ali ravnopravnih građana”, koji finansira Evropska unija, a provodi organizacija amputiraca UDAS, u partnerstvu sa Helsinškim parlamentom građana Banja Luka i UG “Nešto više”.


Vesti online / Vesti / Društvo / Stigle nove tarife: Od danas više kazne za vozače\nSaobraćajni propisi pooštreni - ako se ne vežete...\n- Ako upravljete vozilom, a u krvi imate 0,21 do 0,5 promila, kazna nije više pet nego deset hiljada dinara - objašnjava Radenković.\n- Ranije je za istek važenja dozvole u trajanju od 6 meseci kazna bila u rasponu od šest do 20 hiljada dinara, a sada je ta kazna pet hiljada - kaže on i dodaje da je, kada istekne vožačka više od 6 meseci, kazna deset hiljada dinara dok je ranije ta cifra bila od 15 do 30 hiljada.\n- Na žalost, kod nas i dalje veliki broj građana ne koristi sigurnosni pojas, a pre svega na zadnjem sedištu gde se svega 10 odsto građana veže. Poražavajući je podatak da gotovo 60 procenata poginulih vozača i putnika u prošloj godini nije koristilo pojas u toku saobraćajne nezgode - napominje Radenković.\n- Za roditelje koji svoje dete prevoze na mestu vozača predviđena je kazna od 100 do 120 hiljada dinara, pored toga, zabraniće se vožnja najmanje osam meseci i sledi kazna od 13 do 15 kaznenih poena - navodi sagovornik Tanjuga i dodaje da će za prevoz dece na mestu suvozača kazna od sada biti do 40 hiljada dinara i oduzimanje pet do sedam kaznenih poena.\nDRUŠTVO Tri novčane kazne za (loše) Tužilaštvo u slučaju "Savamala"\nAUTO-MOTO 2017: Vozači smanjite gas!


Šetnja Beogradom kroz vreme (neka stara zdanja)\nVREMEŠNE BEOGRADSKE ZGRADE\nZa ljubitelje arhitekture koji nisu iz Beograda ovo je jedna posebna poslastica. Izdvojili smo neke od najlepših zgrada Beograda…\nI mali savet…\nNakon ovih predloga, pripremite svoj aparat, oslušnite šta govori prognoza za Beograd te dodatnu pažnju obratite na suton, jer Beograd je tada nekako posebno lep.\nDanas se u prizemlju nalazi čuvena kafana „Kolarac“, prestižno mesto u kojoj se i dalje okupljaju viđeni gradski intelektualci, umetnici, studenti, novinari, političari.\nAko dolazite samo na par dana u upoznavanje Beograda, mudro je da zbog lakoće kretanja iznajmite apartman u Beogradu u strogom centru grada.\nKada je 1857. godine počelo da se gradi čudo od zgrade, ogromno zdanje na Velikoj pijaci (danas Studentski trg br. 1) niko nije ni pretpostavio da će to biti jedno od najvažnijih zgrada Beograda tokom XIX, XX i XXI veka! Vlasnik Miša Anastasijević, najbogatiji trgovac Srbije na prelasku dva veka, imao je nameru da dvor pokloni svojoj ćerki Sari i zetu Đorđu Karađorđeviću (unuku Đorđa Petrovića Karađorđa) ali sticajem raznih okolnosti 1863. nesuđeni dvorac poklonio je „državi srpskoj za smeštaj učebnih i prosvetnih zavoda“.\nNa zgradi i danas stoji natpis „Miša Anastasijević svome Otečestvu“. Ovo grandiozno zdanje u romantičarskom stilu projektovao je Čeh Jan Nevole, u to vreme glavni inženjer građevine Beograda i bio ponosan na najlepšu palatu grada koji je počeo da se oslobađa siromaštva i bede. Od te daleke 1863. u zgradi su se nalazile Gimnazija, Velika škola, Narodna biblioteka, Ministarstvo prosvete, Narodni muzej. Danas je u njoj rektorat.\nAleksa Krsmanović je bio vlasnik ove i još jedne velelepne zgrade u Beogradu, u Knez Mihailovoj 56 – hotela „Srpska kruna“. Obe zgrade su imale raskošni enterijer i eksterijer i bile za to vreme ukras grada. Hotel „Srpska kruna“ je za vreme srpsko-turskog rata bio i bolnica koju je vodila je Britanska liga za pomoć hrišćanima, tokom 1876. Kažu da je bolnica radila sve do početka Prvog svetskog rata.\nGodine 1914. oštećena je austrougarskim granatama, zatim je 1941.godine stradala i od nemačkih bombi. Tek 1946, u aprilu u zgradu je premešten ostatak fonda Narodne biblioteke čiji je fond stradao u bombardovanju 6. aprila 1941. Danas je u „Srpskoj kruni“ Biblioteka grada Beograda.\nU njoj su pred sam rat 1914. bile smeštene kancelarije te banke sa kancelarijom Osiguravajućeg društva „Srbija“.\nU nekadašnjem dvorskom ateljeu kasnije se nalazio „Beograd film“, a u prizemnom delu kuće stanovali su stanari. Tu je nekad bio i bioskop „Zvezda“, pre toga pod imenom „Koloseum“, smešten u dozidnom dvorišnom delu 1910. po ideji Mihaila Šonde, industrijalca.\n2017-08-02T14:52:53+02:002 августа, 2017|Travel|


Vesti - Početak istraživanja o stavovima mladih ljudi prema solidarnosti i humanosti u okviru projekta "Slavimo solidarnost" - održana fokus grupa\nFondacija Ana i Vlade Divac započela je realizaciju projekta “Slavimo solidarnost”, koji se uz podršku Programa EU ''Evropa za građane i građanke'', sprovodi u saradnji sa partnerima iz Poljske, Mađarske, Bugarske, Makedonije i Albanije.\nU okviru projekta trenutno se spovodi istraživanje u svim partnerskim zemljama o stavovima mladih ljudi prema solidarnosti I humanosti prema drugima. U kvizu na temu solidarnosti će učestvovati najmanje 6,000 mladih ljudi iz svih navedenih zemalja, zajedno sa fokus grupama koje će biti organizovane.\nU Srbiji smo sredinom novembra 2016. organizovali fokus grupe na kojima je učestvovalo 12 mladih ljudi. Interesovalo nas je kako mladi doživljavaju krizu, siromaštvo, ko su za njih ugrožene grupe stanovništva u Srbiji i šta je uzrok svemu tome. Posebno nas je zanimalo šta za mlade predstavlja pojam solidarnosti i na šta ih asocira, kao i u kakve vrste humanitarnih akcija bi se najradnije uključili. Čuli smo puno zanimljivih odgovora i razmišljanja mladih koja su nas uverila da mladi itekako dobro razumeju pojam solidarnosti i da su spremni da pomognu drugima u teškim situacijama.\nProveru stavova mladih prema pojmu solidarnosti nastavljamo da istražujemo putem onlajn kviza koji svi mladi u Srbiji mogu popuniti na http://museumofsolidarity.eu/test-solidarnosti-sr/\nSajt projekta I detalji o aktivnostima mogu se naći na www.museumofsolidarity.eu


Odluke Ministarstva za spoljne i unutrašnje poslove u vezi overavanja i prihvatanja dokumenata koji se izdaju državljanima Iraka i Kosova – Progetto Melting Pot Europa\nOdluke Ministarstva za spoljne i unutrašnje poslove u vezi overavanja i prihvatanja dokumenata koji se izdaju državljanima Iraka i Kosova\nObjavljena su dva spisa u kojima se objašnjava birokratska procedura koju treba pratiti radi izdavanja i overavanja potvrda i dokumenata koji se vade u Iraku ili na Kosovu.\nMinistarstvo spoljnih poslova je napomenom br.303 od 29.jula 2004.god. – koja je objavljena tek pre nekoliko dana – odredilo da se radi overe dokumenata ili potvrda državljani Iraka moraju obratiti konzulatu pošto, kao što je poznato, italijanska ambasada i konzulat u Iraku ne rade pa se samim tim dokumenti i potvrde ne mogu overiti. Konačno je donešena odluka koja italijanskom konzulatu predaje odgovornost radi ovih birokratskih dopuna.\nU napomeni se kaže da se dokumenti državljanima Iraka izdaju u posebnom “Odseku za zaštitu interesa Republike Irak” u italijanskoj ambasadi u Sudanu. Državljanin Iraka kojem dakle trebaju dokumenti i koji se nalazi u Italiji će morati ili sam ili preko rođaka koji još uvek žive u Iraku da pošalje ove dokumente italijanskoj ambasadi u Sudanu. Spis međutim ne daje preciznija obaveštenja što se slanja dokumenata tiče.\nU svakom slučaju ono što smo uspeli da shvatimo čitajući ovu odluke – čitajući između redova – jeste da ne postoji drugi način overiti dokumente koji se donose iz Iraka osim odneti ih u italijansku ambasadu u Sudan i overiti ih u posebnom odseku.\nPraktičan primer – Državljanin Iraka koji regularno boravi u Italiji i treba da overi dokumente (radi studiranja, odobrenje za stupanje u brak itd.) bi trebao, prema onome što kaže Ministarstvo spoljnih poslova, da unapred nabavi dokumente – što predstavlja prvi problem jer ne znamo kako se može učiniti tako nešto – a još gore je – ako zamislimo da se radi o osobi koja je upisana u listu rođenih u Opštini Faludža i treba joj određena potvrda za sklapanje braka koju izdaje isti organ – jer u tom slučaju osoba ne zna kako da dobije ove dokumente u Iraku. Odluka u svakom slučaju striktno iznosi da se ovi dokumenti moraju overiti u italijanskoj ambasadi u Sudanu.\nMinistarstvo unutrašnjih poslova u spisu br.51 objavljenom 12.novembra 2004.god. informiše da osobe rođene na Kosovu koje vade dokumente koje u toj regiji izdaje i overava UMNIK –Služba Ujedinjenih Nacija koja je odgovorna u regiji – moraju da se obrate italijanskoj ambasadi u Beogradu, tj.posebnom predstavništvu u Prištini, gde će funkcioneri UMNIK-a (koji su zaduženi za izdavanje raznih administrativnih dokumenata) proveriti i potpisati dokumente koje predaju zaintersovane osobe kako bi zatim ti dokumenti bili prihvaćeni u Italiji. Drugim rečima, pošto na Kosovu ne postoji državna vlast (jer je Kosovo momentalno teritorija kojom upravljaju međunarodne trupe), Ministarstvo unutrašnjih poslova nameće obavezu proveriti istinitost i autentičnost ovih dokumenata koje zainteresovane osobe vade u zemlji porekla (na primer, izvod iz matične knjige rođenih, odobrenje za stupanje u brak, potvrde o rodbinskim odnosima koje su neophodne za proceduru spajanja sa porodicom, potvrde sa fakultete itd.).\nKako bi se proverila autentičnost ovih dokumenata stabilisala se procedura overavanja dokumenata. Spis Ministarstva za unutrašnje poslove stabiliše da se ne radi o overi dokumenata u pravom smislu te reči, jer su to dokumenti koje direktno izdaje UMNIK, a pošto u ovom slučaju govorimo o dokumentima koji bi mogli lako da se falsifikuju predviđena je i dodatna provera.\nU stvari tzv.overa dokumenata o kojoj se govori u ovom spisu nije overa u pravom smislu te reči nego funkcioner UMNIK-a proverava poreklo i istinitost potpisa na takvim dokumentima: zbog toga je predviđeno da funkcioneri UMNIK-a, koji su ovlašćeni za izdavanje potvrda i dokumenata, unapred potpišu iste u posebnoj kancelariji italijanske ambasade u Prištini nakon čega je predviđeno tzv.uopštenije overavanje.\nOvo naravno ne pojednostavljuje stvari jer se situacija komplikuje sa birokratske tačke gledišta zato što se – čak i u ovom slučaju – ponavlja i podvlači da osobe sa Kosova, ako žele da overe svoje dokumente koji će posle važiti u Italiji moraju da, uprkos posebnoj situaciji apolida u kojoj se nalaze, unapred nabave dokumente koje izdaju lokalne službe, daju ih na proveru UMNIK-u nakon čega se isti dokumenti ponovo proveravaju u italijanskij ambasadi koja ima sedište u Beogradu i odvojeno sedište u Prištini.\nOvakva procedura niti uvećava niti umanjuje problem o kojem smo nedavno govorili, tj.o izdavanju lične karte izbeglicama sa Kosova koja bi trebala da važi na međunarodnom nivou zato što – kao što je već rečeno – Kosovo momentalno nije država nego obična teritorija u kojoj vlast imaju međunarodne trupe.\nOsobe koje su sa Kosova i imaju dokument koji je izdao UMNIK treba da ga sačuvaju. Oni koji međutim imaju pasoš koji je istekao moraju, prema onome što iznose kvesture, da od UMNIK-a zatraži jedan od ličnih dokumenata.\nŠteta međutim što UMNIK nema kancelariju u Italiji što znači da zainteresovane osobe treba da se vrate na Kosovo gde se izlažu opasnosti i rizikuju život samo radi vađenja ovih dokumenata jer izaći iz Italije, kao što smo već rekli, sa isteklom boravišnom dozvolom (koja se ne može obnoviti zato što osoba nema ličnu kartu ili pasoš) predstavlja rizik.\nSvako je naravno slobodan da radi šta hoće, ali lično ne mogu da posavetujem osobe koje ne mogu da obnove boravšnu dozvolu u Italiji samo zato što je pasoš istekao da izađu iz Italije i vrate se na Kosovo. Ne mogu dakle sigurno da kažem da će osoba čija je dozvola istekla moći da izađe iz Italije i posle se vrati. Šta više, sve češće se dešava da osobe koje hitno moraju da se vrate u domovinu u toku faze obnove boravišne dozvole ne uspevaju kasnije da se vrate u Italiju (zato što nemaju važeću boravišnu dozvolu), nego se obraćaju italijanskoj ambasadi kako bi dobili jednu vrstu nove ulazne vize koja se međutim ne izdaje zato što nije predviđena ni zakonom niti pravilnikom o primenama.


- Dojče Ban - Nemačke železnice\nDojče Ban - Nemačke železnice\nNaslov teme: Dojče Ban - Nemačke železnice\nObjavljeno: Ned Mar 03, 2013 1:49 am\nUčešće Nemačke železnice (DB Bahn) na Međunarodnom sajmu turizma u Beogradu – IFT 2013\n(Beč, 21. februar 2013.) N\nNemačke železnice (Deutsche Bahn) su u svom poslovanju svakako osetile veću potražnju za železničkim putovanjima u Nemačkoj zahvaljujući pozitivnom razvoju događaja i sve većem broj turista koji dolaze iz Jugoistočne Evrope.\nDB Bahn, prepoznatljivo ime u okviru Nemačke železnice za putnički saobraćaj, donelo je odluku da pristupi aktivnom promovisanju svih prednosti železničkog putovanja kroz Nemačku i na taj način podstakne prodaju kompletnog asortimana proizvoda preko sopstvenih distributivnih kanala na tržištima zemalja Jugoistične Evrope. Srbija se u tom pogledu smatra novim i potencijalno jakim tržištem sa očekivano visokom godišnjom stopom rasta u oblasti internet prodaje putničkih proizvoda preko međunarodnog sajta DB Bahn-a: www.bahn.com/international\nPojačan intenzitet aktivnosti u oblasti prodaje i marketinga u regionu zaokružiće učešće Nemačke železnice na Međunarodnom sajmu turizma u Beogradu gde se očekuje prisustvo i ostalih balkanskih država.\nU tom kontekstu Nemačke železnice planiraju da informišu o samom brendu i kroz saradnju sa turističkim agencijama partnerima na Balkanu prošire svoju prodajnu mrežu. Mark Gisen (Marc Giesen), Šef odeljenja za međunarodnu prodaju DB Bahn-a izuzetno je zadovoljan nedavnim dešavanjima na tržištima jugoistočne Evrope, a naročito Balkana, na kojima su Nemačke železnice već uspostavile svoju prodajnu strukturu. „Veoma smo zadovoljni zbog nedavnog razvoja događaja u zemljama Jugoistočne Evrope. U uspostavljanju partnerstava sa velikim brojem agencija na glavnim tržištima Balkana vidimo ogroman potencijal. Izuzetno sofisticirana ciljna grupa na Balkanu ima vrlo širok spektar zahteva u pogledu putovanja na koje ćemo, nadamo se, moći da odgovorimo proizvodima koje nudimo u okviru želeničkog prevoza.“\nKompanija Nemačke železnice jedna je od vodećih svetskih kompanija u oblasti prevoza i logistike, koja je samo u 2011. godini ostvarila ukupan godišnji promet od 9 milijardi evra.\nIste godine samo u Nemačkoj kompanija je svojim vozovima i autobusima prevezla 2,74 milijarde putnika. U prilog tome govori i činjenica da u okviru kompanije Nemačke železnice dnevno saobraća više od 25.500 putničkih vozova na železničkoj mreži od više od 34.000 kilometara. Flotu ICE (InterCityExpress) međugradskih brzih vozova sačinjava ukupno 253 voza. Nemačke železnice (Deutsche Bahn) sa 250 uspostavljenih direktnih veza sa 80 inostranih gradova smatraju se ne samo vodećim nacionalnim železničkim prevoznikom, već i značajnim pružaocem usluga prevoza na međunarodnom nivou.\nSaopštenje daje: Kompanija Nemačke železnice (Deutsche Bahn AG)\nAdresa: Potsdamer Platz 2, 10785 Berlin, Nemačka\nNaslov teme: Re: Dojče Ban - Nemačke železnice\nObjavljeno: Uto Mar 05, 2013 11:28 am\n"Die deutsche Bahn" - Stvarno jedinstveno iskustvo, posebno kada usledi nakon "Brzih Železnica Srbije"\nImao sam priliku da tokom SP u fudbalu 2006.god. prokrstarim sa juga na istok Nemačke, nakon toga sa istoka na sever i sa severa ponovo nazad na jug.Ne treba trošiti reči koliko lako izgleda putovati njihovim brzim vozovima.Razdaljina sever-jug Nemačke, otprilike oko 1000 km prelazi se za nekih 5,5 sati, a o konforu i da ne pričam, sve u svemu, odlično!!\nObjavljeno: Čet Mar 07, 2013 1:32 am\nZvuči kao naučna fantastika, kao let avionom Nemci su sinonim za tehniku, tako da sigurno nema šale\nObjavljeno: Čet Mar 07, 2013 8:05 pm\nPa meni se čini i konfornije nego let avionom, naročito jer nema check-in-a, uzimanja prtljaga, itd...za domaća putovanja sigurno bolji tip prevoza nego avion. Nije ni skup, malo skuplji od low-cost aviona a puno jeftiniji od letova velikih kompanija.


Ministar odbrane Aleksandar Vulin i načelnik Generalštaba Vojske Srbije general Ljubiša Diković prisustvovali su danas svečanosti povodom proslave Dana Vojne akademije – 18. marta, u Svečanoj sali te visokoškolske vojne ustanove.\nPrema rečima ministra Vulina, istorija našeg naroda je istorija grčevite i uporne borbe za slobodu – tvrdoglave, koliko često i neizgledne, i uspešne preko svake nade.\n- Veliki narodi, kakav srpski jeste, često umeju da slobodu prihvate kao nešto što je jednom i zauvek dato, navikli da postoji, slobodni oduvek, spremni da se za slobodu bore. I kao takvi, umeju ponekad da zaborave da se za slobodu mora boriti svakog dana, svakog sekunda, svakog sata, svakim delom svog bića, kako u prošlosti tako i u svojoj budućnosti, jer ništa na planeti zemlji nije dato zauvek i nije dato besplatno. Istorija Vojne akademije je istorija uporne pripreme da se za slobodu bori i da se sloboda odbrani, istakao je ministar Vulin.\nOn je dodao da je Vojna akademija, osim znanja, sebi dala zadatak da stvori i ljude koji će u teškim i najtežim vremenima biti uz i ispred svog naroda.\n- Vojna akademija, Vojska Srbije, nije ništa drugo nego neprekinuti spisak i skup ljudi koji su svoj život bili spremni, i spremni jesu, da ponude sopstvenom narodu i pomoć u najtežem trenutku kada se traži onaj odgovor za koji vi, gospodo profesori, učite vaše đake, najteži odgovor da se u najtežem trenutku i vremenima za svoj narod kaže sloboda ni za šta. Vojna akademija i svi oni koji su vekovima iza nas prošli kroz nju, stvorila je generacije bespogovornih, upornih boraca. Boraca kojima znanje samo po sebi nije bilo cilj, već je služilo da se narodu oduži i vrati baš tada kada bude potrebno, naglasio je ministar odbrane.\nMinistar Vulin poručio je onima koji se školuju za zanimanje koje nije samo zanimanje „već životna misija“ da nisu ovde da se sećaju samo prošlosti, ma koliko velika i slavna bila, već su tu da stvaraju budućnost.\n- Vi ste naša najveća nada, ne zato što ćete u teškom i preteškom času biti ravni svojim precima, već zato što ćete u teškom i preteškom času biti ispred svojih predaka po znanju, hrabrosti i borbenosti. Nada našeg naroda nije da ponovimo ono što su radile generacije pre nas, već nada, uspeh i pobeda našeg naroda jeste samo u tome da budemo bolji nego što smo bili. Zato nada našeg naroda uvek ide uz vas, rekao je ministar Vulin i poručio „ovo je zemlja slobodnih, a vi ste vojska koja čuva slobodu“.\nPovodom Dana te visokoobrazovne vojne ustanove, ministru odbrane Aleksandru Vulinu uručena je „Plaketa Vojne akademije“.\nNačelnik Vojne akademije pukovnik Miroslav Talijan, čestitajući Dan te ustanove, naglasio je da će o delima današnjeg vremena, kada je u pitanju vojno obrazovanje, ponosno i stasito svedočiti Vojna akademija koja će, kao i do sada, svojim obrazovnim, pedagoškim i naučnim radom zadržati mesto regionalnog lidera vojnonaučne misli i prakse i ostati najvažniji promoter oficirskog poziva.\n- Neka nam ka tom postignuću aksiom bude - kada je nešto dobro a zašto ne bi bilo još bolje, poručio je pukovnik Talijan i dodao da Vojnu akademiju očekuje dalje integrisanje akademskih potencijala i još racionalnije korišćenje raspoloživih resursa uz obezbeđenje najvažnijih akademskih standarda i uvođenja savremenih metoda unapređenja znanja.\nNajuspešnijim nastavnicima i kadetima uručene su pohvale i priznanja, a ustanovama i pojedincima s kojima je Vojna akademija uspešno sarađivala tokom prošle godine uručene su zahvalnice.\nO Vojnoj akademiji govorili su i kadeti Jovana Stokanović i Slavko Ćurčić koji su preporučili mladima da upišu tu visokoškolsku vojnu ustanovu. Jovana je istakla da joj je drago što će uskoro završiti Akademiju, ali istovremeno i žao „jer je došao kraj jednog lepog iskustva“. Slavko je pozvao sve zainteresovane da svake subote dođu na Otvoreni dan Vojne akademije kako bi saznali kako izgleda život i školovanje kadeta.\nSvečanosti su prisustvovali i predstavnici Ministarstvo odbrane i Vojske Srbije, profesori i saradnici Univerziteta odbrane, kao i brojni saradnici i prijatelji Vojne akademije.


12.02.2020. / 16:10\nPogrešno upisana adresa jednosobnog stana na Obilićevu, koji je odbornik DNS-a Budimir Balaban prije 18 godina ustupio Gradu Banjaluka, a u zamjenu dobio novoizgrađeni petosoban u centru grada\nUsvojen budžet Banjaluke za 2016. godinu od 128,27 miliona KM\n15.12.2015. / 16:52\nBANJALUKA, Skupština grada Banjaluka usvojila je budžet za narednu godinu u iznosu od 128,27 miliona KM, što je za osam odsto više od rebalansa budžeta za ovu godinu.\n– Od nekada uspješnog preduzeća u kome je u pojedinim periodima radilo i preko 120 radnika, ostalo ih je oko 45 – Reprivatizacija nije donijela nikakve rezultate BANJALUKA – Slučaj privatizacije Urbanističkog zavoda RS na najslikovitiji način opisuje\nBalaban: Stabilnost u funkcionisanju grada i u 2015.\n26.12.2014. / 20:46\nBANJALUKA, Predsjednik Skupštine grada Banjaluka Budimir Balaban izjavio je večeras da će i u narednoj godini biti obezbijeđena stabilnost u funkcionisanju grada, svih gradskih ustanova i budžetskih korisnika.\nBalaban: Iskustva Prijedora primijeniti u Banjaluci\n25.10.2013. / 17:02\nPRIJEDOR, Predsjednik Skupštine grada Banjaluka Budimir Balaban izjavio je da je grad Prijedor primjer uspješne industrijalizacije, smanjenja broja nezaposlenih i povećanja broja zaposlenih i da je takvim pozitivnim trendovima doprinijela Agencija za ekonomski razvoj “PREDA-PD”.\n09.09.2013. / 15:49\nBANJALUKA, Gradonačelnik Banjaluke Slobodan Gavranović rekao je danas da su gradske vlasti spremne da podrže angažman onih koji na vlastitoj zemlji pokreću proizvodnju i omogućavaju zapošljavanje određenog broja ljudi.\nZa komunalnu potrošnju 19 miliona KM\n13.02.2013. / 19:35\nBANJALUKA, Skupština grada Banjaluka usvojila je danas Program zajedničke komunalne potrošnje za 2013. godinu, prema kojem je za ovu namjenu predviđeno 19.052.000 KM.


Oštra korona borba: Kolektivna vakcinacija radnika 15 privrednih društava u Banjaluci | BL Portal\nOštra korona borba: Kolektivna vakcinacija radnika 15 privrednih društava u Banjaluci\n3. Avgusta 2021. 12:45\nKolektivna vakcinacija protiv virusa korona radnika iz 15 privrednih društava organizovana je danas u prostorijama Privredne komore Republike Srpske u Banjaluci, gdje je kineski “Sinofarmom” primilo više od 120 zaposlenih.\nDruga grupa radnika biće vakcinisana narednog petka na istom mjestu.\n“Na ovom planu se nastavlja aktivnost i mi ćemo privredne subjekte zainteresovane za ovaj proces rado organizovati u saradnji sa Zavodom. Pozivamo ih da iskoriste ovu mogućnost jer je riječ o besplatnoj aktivnosti u okviru čega je obezbijeđeno dovoljno vakcina, što treba iskoristiti”, rekla je novinarima generalni sekretar Privredne komore Dragana Kokot.\nOna je navela da se ova aktivnost obavlja u komunikaciji sa predstavnicima Vlade Srpske i institucijama nakon što je odlučeno da se ubrza proces imunizacije u privredi.\nDirektor Zavoda za medicinu rada i sporta Anka Šmitran Đurić rekla je da su dobili zadatak da se proces vakcinacije u privredi realizuje na terenu.\n“Vlada je, donacijom vakcina, omogućila sprovođenje ovog procesa. Mi smo intenzivno, od 15. jula, na terenu u različitim privrednim subjektima gdje se radnici vakcinišu posredstvom mobilnih timova. Ovo je odličan način za povećanje masovnosti i pozivam sve poslodavce da to promovišu kako bismo povećali kolektivni imunitet stanovništva”, poručila je Đurićeva.\nTags: Kolektivna vakcinacija, korona, radnici\nBorba sa buktinjom iz vazduha: Helikopter gasi požar u okolini Trebinja\n16. Septembra 2021. 8:56\n“Prevrtljiv” dan: Ljeto u BiH još uvijek se ne predaje – i četvrtak veoma topao\n16. Septembra 2021. 8:44\nOpaka zaraza “uzdrmala” i ljubav! Korona otkazala mnoga vjenčanja u Srpskoj\n16. Septembra 2021. 7:40\nKrvoločni napad u ovom dijelu BiH: Vukovi zaklali četiri ovce, vlasnik na mukama\n16. Septembra 2021. 7:34\nVozačima se savjetuje maksimalan oprez: Kako jutros izgleda stanje na putevima u BiH\n16. Septembra 2021. 7:19


Loznica: Nagrada pronalazaču Gligoriću za tehnološku inovaciju\nInženjer protivpožarne zaštite Gradimir Gligorić, predsednik lozničkog udruženja pronalazača „Inventiva“, dobio je priznanje na desetom takmičenju za najbolju tehnološku inovaciju 2014. godine i osvojio nagradu od 34.000 dinara.\nGradimir Gligorić sa uređajem za hlađenje i prečišćavanje vazduha\nOvo mu je treće priznanje na nadmetanju koje svake godine finansira Ministarstvo prosvete, nauke i tehnološkog razvoja u saradnji sa Fakultetom tehničkih nauka iz Novog Sada, Privrednom komorom, Zavodom za zaštitu intelektualne svojine, RTV Srbije i RTV Vojvodine.\nJubilarno takmičenje okupilo je 141 pronalazački tim iz Srbije i Republike Srpske, a prema rečima Gligorića, protekla godina bila mu je veoma uspešna.\n- Ministarstvo prosvete finansiralo je moj projekat sa 390.000 dinara. I ove godine ću učestvovati, a pronalazak koji je nagrađen u vezi je sa hlađenjem i prečišćavanjem vazduha. Napravljen je, ali ću ga i dalje unapređivati i prepatentirati. Očekujem da dobijem podršku i za dalji rad - kaže Gligorić.\nOn je još 2009. godine osvojio nagradu za najbolju tehnološku inovaciju a ideja koju je patentirao odnosi se na skup od pet uređaja namenjenih za prečišćavanje vazduha u zatvorenim stambenim, poslovnim ili industrijskim prostorima


Vlada TK: Više od 130.000 KM za projekte u oblasti vodoprivrede - Kameleon M&M\nVlada TK: Više od 130.000 KM za projekte u oblasti vodoprivrede\nVlada Tuzlanskog kantona dala je danas saglasnosti na odluke Ministarstva poljoprivrede, vodoprivrede i šumarstva o odobravanju sredstava u skladu sa Programom ulaganja sredstava vodnih naknada u oblast vodoprivrede u 2017. godini.\nOvim su odobrena sredstva u iznosu od 7.839,00 KM za finansiranje troškova projekta izrade glavnog projekta rekonstrukcija mjesnog vodovoda „Stupari selo“ u naseljima Stupari selo, Dubrave, Plane u MZ Stupari, općina Kladanj. Također odobreno je 19.656,00 KM za finansiranje troškova izrade studije i projektne dokumentacije regulacije i uređenja korita na vodotocima II kategorije na području općine Kladanj – Drinjača, Osica, Suha, Zatoča i Gostelja. Istovremeno su za finansiranje troškova projekta „Sanacije i rekonstrukcije vodovoda Toplice I faza“, općina Živinice, odobrene 62.694,99 KM, a za sufinansiranje troškova projekta „Rekonstrukcija i dogradnja vodovoda Banovići Selo II“ 46.048,94 KM.\nAlmir Kapić – svjetski prvak u jiujitsu; Uspješno kombinira vjeru i sport (VIDEO)\nU Banovićima otvoren ROBOT: Posao dobilo 60 novih radnika


U TOKU PRIPREME ZA ASFALTIRANJE POSLEDNJE FAZE PUTA TRNSKI ODOROVCI – KUSA VRANA, ZA NEKOLIKO DANA POČINJE I REKONSTRUKCIJA PUTA ŽELJUŠA – POGANOVO – Radio Televizija Caribrod\n02/08/2018 RT Caribrod\t0 Comments\tCaribrod, Dimitrovgrad, Drumovi A&D Pirot, Početak prve faze radova na rekonstrukciji puta Željuša - Planinica - Banski Dol – Poganovo, Radovi, Seoski putevi, Trnski Odorovci – Kusa Vrana, Žan Conević\nPoslednjih dana, izvođač radova na poslednjoj fazi izgradnje puta Trnski Odorovci – Kusa Vrana, Drumovi A&D Pirot intenzivirao je pripremne aktivnosti za postavljanje asfaltne podloge, saznajemo od pomoćnika predsednika opštine Dimitrovgrad za komunalnu oblast i putnu infrastrukturu Žana Conevića.\nVrednost radova, koje sufinansira Ministarstvo privrede Republike Srbije, iznosi nešto više od 30 miliona dinara. Poslednja deonica od skretanja za Kusa Vranu u Trnskim Odorovcima do postojećeg asfalta ka selu Kusa Vrana, u dužini od 2 372 metra biće završena do 14-og avgusta, najavio je Conević. Pored cevastih propusta i rigola, koji se izvode, biće postavljen i 6 centimetara asfaltnog sloja, širine 4 metra, a poprečni nagib ove deonice je 2,5 posto.\nConević je za Radio televiziju Caribrod najavio i da će početak prve faze radova na rekonstrukciji puta Željuša – Planinica – Banski Dol – Poganovo započeti u utorak. U prvoj fazi, planirana je izgradnja asfaltnog puta na prvoj deonici od Željuše do Planinice u dužini oko 4 kilometra, koja se finansira iz sredstava dobijenih na osnovu ugovora za izgradnju istočnog kraka Koridora 10.\n← I U DIMITROVGRADU AKCIJA POTPISIVANJA PETICIJE PROTIV IZGRADNJE HIDROCENTRALA NA STAROJ PLANINI\nAZVIRT OPREMA TUNELE NA ISTOČNOM KRAKU →\nU NIŠU ODRŽANA PROMOCIJA UDRUŽENJA SRPSKO-BUGARSKOG PRIJATELJSTVA


Vidno razočarani navijači: Svojim fudbalerima na trening donijeli deset vreća gnojiva\nVidno razočarani navijači, svojim fudbalerima na trening donijeli deset vreća gnojiva. Navijači rimskih klubova u posljednje vrijeme sve više vode brigu o prehrani svojih fudbalera. Nakon što Džeko, Pjanić i društvo od navijača dobili 50 kilograma mrkve uz poruku: “Jedite, zečevi”, njihovi gradski rivali su ovaj put prošli mnogo gore i trening pred meč sa Sampdorijom neće po dobrom pamtiti.\nNaime, navijači Lazija su izgubili strpljenje sa ovosezonskim rezultatima i odlučili su ispred ulaza u trening-kamp Formello postaviti nekoliko transparenata uvredljive prirode i pitom istresti deset vreća gnojiva.\n“Tjerante nas da se davimo u go**ima, ali prvo ćemo mi vas natjerati da ih pojedete”, pisalo je ispred “poklona” navijača Lazija. Potez navijača nimalo ne čudi, jer Lazio nakon dosadašnjeg dijela prvenstva u italijanskoj Seriji A nalazi tek na 13. poziciji.\nThe bags of manure dumped outside Formello by #Lazio fans today in new protests against Lotito… pic.twitter.com/G2hWb5XZKU\n— Alasdair Mackenzie (@aksmackenzie) December 11, 2015\nLazio je bio šampion Italije 2 puta (1973/74 i 1999/2000), osvojio je Kup Italije 5 puta i 3 italijanski Super kupa. Na evropskoj sceni, Lazio osvojio je 1 Kup pobjednika kupova (1998/99) i 1 Evropski superkup (1999), te su izgubili finale Kupa UEFA (današnje Evropske lige) protiv Intera u sezoni 1997/98.\nOznake: deset vreća gnojiva • Džeko • gnojivo • Italija • Lazio • Navijači • Pjanić • Roma • Sampdoria • Seria A


Održan okrugli sto o Nacrtu zakona o informacionoj bezbednosti Održan okrugli sto o Nacrtu zakona o informacionoj bezbednosti – Personal magazin\nMinistarstvo trgovine, turizma i telekomunikacija i Privredna komora Srbije (PKS) organizovali su u petak, 10. jula 2015. godine u prostorijama PKS-a u Resavskoj 15, Beograd, okrugli sto u okviru javne…\nMinistarstvo trgovine, turizma i telekomunikacija i Privredna komora Srbije (PKS) organizovali su u petak, 10. jula 2015. godine u prostorijama PKS-a u Resavskoj 15, Beograd, okrugli sto u okviru javne rasprave o Nacrtu zakona o informacionoj bezbednosti.\nSkup je otvorio Sava Savić, pomoćnik ministra, koji je naveo da je Vladinom Strategijom razvoja informacionog društva u Republici Srbiji do 2020. godine predviđeno unapređenje pravnog i institucionalnog okvira informacione bezbednosti, i da je donošenje ovog zakona ključno za ispunjenje ovog strateškog prioriteta. Nacrt zakona o informacionoj bezbednosti izradila je radna grupa u kojoj su učestvovali predstavnici institucija čiji je delokrug poslova povezan sa materijom zakona. Prilikom rada na tekstu uvažavane su strateške smernice i politika Evropske unije u ovoj oblasti. Savić je istakao da zakon ne predviđa formiranje novih institucija, i da je predloženo da se poslovi vezani za informacionu bezbednost obavljaju u okviru postojećih institucija.\nZakon uređuje informacionu bezbednost u više slojeva, sadrži odredbe koje se odnose na IKT sisteme od posebnog značaja u RS, Nacionalni centar za prevenciju bezbednosnih rizika u IKT sistemima u RS (Nacionalni CERT) i druge CERT-ove u RS, kao i deo o kriptozaštiti i zaštiti od kompromitujućeg elektromagnetskog zračenja, rekao je viši savetnik ministarstva Nebojša Vasiljević.\nNakon što su predstavnici Ministarstva izložili predložena rešenja iz Nacrta zakona o informacionoj bezbednosti, učesnici okruglog stola, predstavnici NVO, privrednog sektora, akademske zajednice i stručnjaci u ovoj oblasti, izrazili su svoje mišljenje o tekstu Nacrta zakona o informacionoj bezbednosti.\nJavna rasprava o Nacrtu zakona o informacionoj bezbednosti traje do 23. jula 2015. godine, a javni poziv za učešće, sa tekstom Nacrta zakona, može se pročitati na www.mtt.gov.rs i portalu eUprava.\nOdržan okrugli sto o Nacrtu zakona o informacionoj bezbednosti was last modified: July 23rd, 2015 by Redakcija\nTelekomu licenca za rad na Kosovu, pozivi za Srbiju u lokalu


Novi stadion kapaciteta 8.168 mesta, nalaziće se na Kraljevici, rekao je gradonačelnik Zaječara Boško Ničić, posle sastanka sa predsednikom Fudbalskog saveza Srbije Slavišom Kokezom. Stadion će biti izgrađen na hipodromu, dok će tender za izbor izvođača radova biti objavljen do septembra.\nStadion u Zaječaru biće izgrađen po standardima FIFE, i pored stadiona biće izgrađena još osam pomoćnih terena. Pošto je grad Niš samo 100 kilometara od Zaječara, na njemu će moći da se igraju međunarodne utakmice, prenosi portal "Glas Zaječara".\nLANSIRAN VEB SAJT "MAPA STANDARDA" Besplatan pristup posetiocima iz Srbije\nSlaviša Kokeza predsednik Fudbalskog saveza Srbije,objasnio je značaj izgradnje ovog stadiona u Zaječaru, i najavio da će reprezentacija igrati na njemu. "Blic Biznis" je pisao i o detaljima izgradnje nacionalnog stadiona. Možete pogledati i mapu nacionalnog stadiona, kao i lokaciju gde će biti smešten.\nPored stadiona biće izgrađeno osam pomoćnih terena\nTakođe, i iz uprave FK Vojvodine najavljeno je da će se u Novom Sadu graditi novi stadion. Biće to investicija vredna 25 miliona evra, gradiće se uz podršku države, na istom mestu na kojem se nalazi sadašnji objekat.


Protest i blokada puta u Zubinom Potoku\nPredsednik Udruženja privrednika Zubinog Potoka Ratomir Božović izjavio je da će privrednici blokirati u podne magistralni put Kosovska Mitrovica – Ribariće u Zubinom Potoku, u znak protesta zbog hapšenja Jevra Pantelića.\nBožović je u izjavi Tanjugu rekao da je hapšenje Pantelića politički motivisano i da za cilj ima nametanje kosovskih zakona Srbima na severu pokrajine kako bi se primorali da plaćaju dažbine državi Kosovo koju ne priznaju. Božović je u ime privrednika pozvao građane da im se pridruže u protestu i blokadi pomenutnog putnog pravca. U akciji Euleks policije i Kfora uhapšen je Jevro Pantelić osumnjičen za umešanost u organizovani kriminal.\n29.10.2020 “Srbi sa Kosova nemaju čemu da se nadaju od nove Vlade Srbije” (351)\n28.10.2020 Jevtić: Povratak raseljenih na nezadovoljavajućem nivou (239)


Fudbalskim klubovima podeljene lopte - juGmedia\nPredstavnicma fudbalskih ekipaa koje se takmiče u Jablaničkoj okružnoj, Međuopštinskoj i Gradskoj ligi podeljene su lopte, a akcija je sprovedena u saradnji Fudbalskog Saveza Jablaničkog okruga i Gradskog Fudbalskog Saveza Leskovac.\nCilj ove akcije je da se nastavi trend popularizacije fudbala.\nPredsednik GFS, Marko Mihajlovic naglasio je da grad Leskovac na čelu sa gradonačelnikom Goranom Cvetanovićem izdvaja značajna sredstva za razvoj fudbala na teritoriji Grada Leskovca pa su ovim putem iz svojih skromnih sredstava i savezi hteli da na neki način pomognu klubovima u vidu osnovnog rekvizita za odigravanje utakmice.\nPredsednik FS Jablaničkog okruga Saša Starčević i Predsednik GFS Leskovac Marko Mihajlović obecali su prisutnima da ce do kraja tekuće godine pokusati da naprave još jednu sličnu akciju.\nMladi u Donjoj Toponici kraj Niša imali su sinoć priliku da od članova grupe "Kobra" dobiju korisne informacije o programima Evropske unije koji omogućuju…\nAlbanci sa juga još uvek bez odluke o učestvovanju na izborima\nBUJANOVAC/PREŠEVO - Lideri Albanaca sa juga Srbije još uvek nisu doneli odluku o učestvovanju u predstojećim parlamentarnim izborima. (više…)


VRŠAC DOČEKUJE METALAC I NE BEŽI OD ULOGE FAVORITA\nDARKO KOSTIĆ: NIŠTA NAS NE ZANIMA SEM POBEDE\nKošarkaši Vršca u subotu u Milenijumu dočekuju ekipu Metalca. U dosadašim okršajima Valjevci imaju dve pobede više, ali trener Vršca Darko Kostić jasno poručuje da njegovu ekipu zanima samo novi prvenstveni uspeh.\n- Metalac respektujemo, kao i svakog drugog rivala, ali mislim da smo kvalitetniji i ništa nas drugo ne zanima sem pobede. Želimo da se učvrstimo u gornjem delu tabele jer bi sa te pozicije mnogo lakše razmišljali i pripremili se za naredne mečeve. Naravno ulogu favorita moramo da opravdamo na terenu, ni smo u euforiji, nema ni razloga za to, radimo dalje.\nMiloš Savović nije ulazio na teren u Novom Sadu, nije ga bilo na treninzima u ponedeljak i utorak, ali trener Kostić ističe da će kapiten zauzeti svoje mesto u timu protiv Valjevaca.\n- Savović zbog visoke temperature, koju je dobio noć pred utakmicu sa Vojvodinom, nije ni ulazio na teren u Novom Sadu, međutim siguran sam da će on biti spreman do subote. Milošević je takođe propustio trening u ponedeljak zbog virusa, nadam se da ćemo biti kompletni, ali moramo biti spremni i na situacije da nekog nema. Naravno, uvek računamo na podršku naše publike, ostali smo im dužni prošlog puta, želimo da se ovog puta zajedno radujemo, zaključio je trener Kostić.Izvor KK Vršac


- Idem ka ovom vikendu misleći da je to moja poslednja trka. U ovom trenutku nemam volje da vozim F1 dalje od ove godine - rekao je vozač Meklarena na konferenciji za štampu.\nBaton je ranije ove godine najavio da će pauzirati 2017. godine, a Meklaren je zadržao opciju da se vrati 2018. Medjutim, 36-ogodišnji Britanac rekao je danas ne želi da se vrati.\nBaton je svoju vozačku karijeru počeo sa 20 godina 2000. godine. Trka u nedelju biće njegova 305. trka, a više trka od njega vozili su samo Rubens Baričelo i Majkl Šumaher.\nOn je pobedio 15 trka Formule jedan, a vozio je za Vilijams, Beneton, BAR, Hondu, Bron i Meklaren.


Ko sada može da putuje u Njemačku? - Glas Regije\nUlazak u Njemačku iz trećih zemalja – kao što je Srbija – je moguć, ali uz određena ograničenja. Trenutno je dvadeset zemalja na njemačkoj takozvanoj „pozitivnoj listi“, među njima su Australija, Kanada i Južna Koreja.\nShodno tome, u Njemačku ne mogu da uđu stanovnici trećih zemalja koji nisu na „pozitivnoj listi“, koji nisu u potpunosti vakcinisani i koji ne mogu da navedu valjan razlog zašto je putovanje apsolutno nužno.\nI tu se pravila razlikuju od jedne do druge savezne pokrajine, pa čak i od regiona do regiona. U mnogim pokrajinama, kao što su Berlin, Hamburg, Saksonija i Sjeverna Rajna Vestfalija na mnogim mjestima važi takozvano „pravilo 2G“. To konkretno znači da samo vakcinisani i oni koji su preležali virus mogu u restorane, muzeje ili na razne manifestacije. Negativan test nije dovoljan. Stoga je putnicima koji nisu vakcinisani turistička ponuda ograničena.\nS obzirom na dramatičan broj zaraženih korona-virusom, u mnogim dijelovima Njemačke bi narednih dana ili sedmica restriktivne mjere mogle da budu pooštrene. Mnogi traže da se „pravilo 2G“ uvede u čitavoj zemlji. Turisti bi zato obavezno trebalo da se informišu o epidemiološkoj situaciji, naročito u pokrajini u koju dolaze, prenosi DW.\nPrethodna Austrijski parlament usvojio lokdaun\nSljedeća Novi soj virusa korona dobio ime


SAD: 6.000 Rusa kontroliše Krim – Nadlanu.com\nSAD: 6.000 Rusa kontroliše Krim\nObjavljeno 3. mar 2014. / 08:43:09\nAmerički zvaničnici su novinarima preneli i da postoje “etnički sukobi na istoku Ukrajine” i da se sa posebnom zabrinutošću prati situacija u Harkovu.\nObjavljeno je i da će američki državni sekretar Džon Keri otputovati u utorak u Kijev, kako bi razgovarao sa predstavnicima prelaznih vlasti u Ukrajini.\nKerijeva poseta najavljena je u trenutku kada zapadne sile razmatraju kako da odgovore na rusku vojnu intervenciju na Krimu.\nVisoki zvaničnici Ukrajine odbacili vlast iz Kijeva, položili zakletve Krimu\nRuski patrijarh Kiril razgovarao sa Turčinovom\nKomandant ukrajinske mornarice prešao kod Rusa\nPremijer Ukrajine: Ovo nije pretnja, ovo je objava rata\nRuske trupe krenule ka glavnom gradu Krima\nDržavni sekretar Keri nagovestio je mogućnost uvođenja ekonomskih sankcija, zabrane izdavanja viza, zamrzavanje bankovnih računa i uvođenja trgovinskih i investicionih penala.\nIstovremeno, sa Krima stižu vesti da se su se autonomnim vlastima, posle prebega novopostavljenog komandanta ukrajinske mornarice Denisa Berezovskog, priklonili još neki zvaničnici policije i vojske.\nKako piše “Raša tudej”, zakletvu “pred narodom Krima” položili su šef službe bezbednosti Krima Petjor Zima, šef odeljenja za unutrašnje poslove Krima Sergej Abisov, prvi čovek sektora za vanredne situacije Sergej Šakov i v.d. šefa pogranične slžbe Viktor Meljničenko.\nO situaciji u Ukrajini su telefonom razgovarali predsednik Rusije Vladimir Putin i nemačka kancelarka Angela Merkel. Putin je rekao da su ruski potezi “primereni situaciji”, dok je Merkelova rekla da ruska strana krši međunarodno pravo.\nKako je saopšteno iz Berlina, Putin je prihvatio formiranje kontakt grupe za Ukrajinu. Taj predlog su tokom dana izneli brojni zvaničnici EU.\nTokom večeri su razgovarali i britanski premijer Dejvid Kameron i američki predsednik Barak Obama, a Kameron je na Tviteru naveo da su se složili da su “ruski potezi neprihvatljivi i da će Rusija morati da plati cenu, ako ne promeni kurs”.\nSAD ne razmišljaju o vojnoj akciji\nSAD ne razmatraju vojnu akciju za suprotstavljanje ruskom napredovanju, već su usredsređene na ekonomske, diplomatske i političke mere kako bi Rusija prekinula intervenciju u Ukrajini, javile su večeras agencije, pozivajući se na neimenovanog visokorangiranog zvaničnika američke administracije.\n“Zvaničnik administracije ukazao je da SAD ne razmatraju vojnu akciju za suprotstavljanje napredovanju Rusije, rekavši da su napori administracije (američkog predsednika Baraka) Obame usredsređeni na političke, ekonomske i diplomatske opcije”, javio je Asošijeted pres.\nPrema agenciji RIA Novosti, neimenovani zvaničnik rekao je da cilj SAD “podrška suverenitetu i teritorijalnoj celovitosti Ukrajine, a ne priređivanje vojne eskalacije”.\n“Ne mislim da bi to bio efikasan put deeskalacije”, rekao je predstavnik američke administracije.\nAmerička novinska agencija izveštava da se nekoliko američkih senatora založilo za jačanje raketnih odbrambenih sistema u Poljskoj i Cceškoj.\nAP dodaje da je, govoreći o potencijlnim američkim vojnim napadima na ruske trupe na Krimu, republikanski senator Marko Rubio rekao za NBC da ne misli da se “iko zalaže za to”.\nNjujork tajms: Naplatiti Rusiji? Nije tako jednostavno\nUprkos upozorenjima Bele kuće da će Rusija “platiti cenu” vojne intervencije u Ukrajini, zapadni analitičari ocenjuju da su mogućnosti američkog predsednika Baraka Obame i njegovih evropskih saveznika da “naplate” Vladimiru Putinu “ograničene”.\n“Njujork tajms” upozorava da “neće biti tako lako” naterati Rusiju da “plati” za ulazak na Krim.\n“Novija istorija pokazala je da je Rusija, kada su 'na stolu' njeni interesi, voljna da plati cenu”, primećuje list.\nI pre nego što je ruska vojska zvanično ušla na Krim, Obama je sa saradnicima razmatrao kako da odgovori, pa je predloženo otkazivanje predsedničkog putovanja na samit u Rusiji u junu, “odlaganje u fioku” mogućeg trgovinskog sporazuma, izbacivanje Moskve iz G8, prebacivanje američkih ratnih brodova u region:\n“Na meniju su bile iste akcije koje su ponuđene i predsedniku Džordžu Bušu 2008. godine, kad je Rusija ušla u rat sa Gruzijom… a pokazalo se da su 'kratkog daha' i marginalnog efekta.”\nMeđutim, zapaža njujorški dnevnik, Putin je već pokazao da ga cena međunarodnog ugleda Moskve neće zaustaviti.


KULTURA NEKULTURNIH - Beograd24\nAutor Milutin Mladjenović\t On Jun 10, 2017\nČemu služi kultura jednog društva i naroda?\nSvedoci smo i savremenici jednog vremena koji stvarno traje predugo, kako nam se kultura u društvu i državi u kojoj živimo i postojimo, survava i obesmišljava reklo bi se namerno, planski i sistemski.\nTo vreme srozavanja se danas meri u decenijama, za čije trajanje i propadanje svekolike nam kulture je zapravo došlo do pada svim civilizacijskih vrednosti jednog društva…A čiji su osnovni postulati zna se: Neprikosnoveni moral, karakter i emocijonalna inteligencija cele zajednice jedne države.\nUsled ovakve situacije, mi smo se vratili i živimo u neko predistorijsko vreme.Moglo bi se zaključiti.\nKako su nam vlasti, to jest razne vlade kako sadašnje, tako i predjašnje, stvarno uništavale srž i esenciju kulture?\nPa tako, što sada imamo ovu situaciju koju imamo u državi?Kako su nam je dalje uništili pita se možda neko?\nNaravno vrlo lako, vrlo konkretno, za početak svaka vlada Srbije je smanjivala udeo procenta koji se izdvaja za kulturu.\nOd nekoliko procenata koliko je to izdvajanje iznosilo pre više decenija, danas smo dogurali dotle,da to sada iznosi u promilima.\nOsiromašavanjem kulturnih poslenika se u stvari išlo na to da oni počnu više da misle na svoju golu egzistenmciju i ekonomski opstanak u društvu, no na kreiranje kulturnih instalacija i predstava.\nZašto vlast i neuki običan svet misle da kultura i nije toliko važna, il nije opšte važna?Zato, što kultura stvarno oplemenjuje ljude, uzdiše ih i izbavljuje iz prizemnosti jednoličnog života i svakodnevnice.A to nekome ne ide u prilog.\nKada je čovek duže vreme društveno zapušten, on stvarno izubio i izbledi mu osećaj za uzvišernim stanjem koje može da mu ponudi kvalitetna kultura kao jedan segment u društvu čiji je to upravo i smisao postojanja.\nZato je važno za čoveka pojedinca da kulturu ne doživljava kao onaj lik ILIJA i brat mu Djura iz filma “Balkanski Špijun”, koji kulturu doživljavaju kao maltretiranje ljudi, a ne okrepljenje duha.\nČovek koji se kulture plaši, koji kulturu doživljava kao torturu na njegov mozak, pogodan je i kao stvoren za političku i svaku drugu manipulaciju.\nI to nam se upravo dešava sa takvim ljudimam, koji i ne znaju da su u mašini i da rade za nekog drugog, a retko kada za sebe.\nMoramo sebi priznati, kultura u Srbiji nije toliko popularna kao nekultura svake vrste.Al to je normalno stanje kod nas, kvalitena kultura nije fudbal, rijaliti, nije šou, nije cirkus pa da okuplja milione poklonika.\nKultura življenja, kultura jednog društva je odraz politike, obrazovanja i desegnutih civilizacijskih i obrazovnih normi i duha jednog naroda.\nA mi se tu ne možemo pohvaliti da smo u tome dobri.\nOpšte je poznato, da kulturnog, informisanog i obrazovanog čoveka je moguće prevariti jednom.Al nije ga moguće varati stalno i uvek.\nKao što je to slučaj sa neobrazovanim i neinformisanim.\nJe l sada svima jasno zašto vlast u Srbiji iz vlade u vladu daje sve manje novca za kulturu?\nProsto rečeno, ne treba im uopšte osvešćerni i samosvojni gradjani, no oni ošamućeni i ubijeni u pojam kojeg nažalost i nemaju.\nOvih par poslednjih rečenica je i odgovor na pitanje koje stoji u naslovu?


Kompromis u poslednji čas\nPredsednik Obama potpisao dvostranački predlog o otvaranju vlade i podizanju granice zaduživanja, koji je prethodno usvojen u oba doma Kongresa.\nAmerički federalni službenici vraćaju se na posao pošto je Kongres usvojio predlog zakona, kojim se ponovo otvara vlada i podiže granica zaduživanja. Predsednik Obama je potpisom ozakonio meru i tako okončao politički zastoj, dok je zemlja izbegla potencijalno dtehničko bankrotstvo.\nPredstavnički dom, koji kontrolišu republikanci, usvojio je kasno sinoć kompromisni predlog sa 285 glasova za i 144 protiv. Glasanje je održano više od dve nedelje posle delimičnog zatvaranja vladinih agencija, kada su republikanci u Predstavničkom domu odbili da usvoje budžet ukoliko on ne sadrži odredbe o ukidanju sredstava ili odlaganju sprovođenja zakona o zdravstvenoj zaštiti, poznatijeg kao „Obamaker. Predsednik i demokrate u Kongresu odbili su da pregovaraju o bilo kakvim promenama tog zakona, dok ponovo ne bude otvorena vlada i podignuta granica zaduživanja.\nLider demokratske manjine u Predstavničkom domu Nensi Pelosi kaže da je zastoj u režiji republikanaca naneo nepotrebnu štetu američkoj ekonomiji.\n„Ovo je dovelo u opasnost naš kreditni rejting, usporilo rast bruto nacionalnog proizvoda za 0.6 odsto, smanjilo poverenje potrošača i investitora u našu ekonomiju i dovelo do ekonomskog gubitka od 24 milijarde dolara. Kolege, da li smatrate da je vaša nesmotrenost bila vredna gubitka od 24 milijarde?“\nNešto ranije, taj zakon je usvojio Senat, sa 81 glasom za i 18 protiv.\nMeđu onima koji su glasali protiv bio je i republikanski senator Ted Kruz, koji se pridružio konzervativnim republikancima u Predstavničkom domu, u njihovim naporima da ukinu novi zakon o zdravstvenoj zaštiti.\n„Ovo je užasan sporazum. On je oličenje svega onoga u vašingtonskom establišmentu, što frustrira američki narod. Ovim sporazumom se samo odlaže rasprava. Njime se omogućavaju novi dugovi, novi deficiti, novi troškovi i ne čini se apsolutno ništa da bi se pružila pomoć milionima Amerikanaca kojima 'Obamaker' nanosi štetu“.\nPosle glasanja u Senatu, predsednik Obama je apelovao na obe stranke da okončaju praksu upravljanja zemljom „od krize do krize“.\n„Nadam se i očekujem da su svi naučili da nema razloga zašto ne bismo sarađivali povodom određenih pitanja, zašto stranke ne mogu da razgovaraju iako se ne slažu i pobrinemo se da ne nanesemo štetu američkom narodu kada dolazi do nesuglasica“.\nOvaj zakonski predlog je bio kompromis, koji su u poslednjem trenutku, ranije tokom dana, postigli lider demokratske većine u Senatu Heri Rid i njegov republikanski kolega Mič MeKonel.


Inteligentni tansportni sistemi na motornim vozilima i njihov utjecaj na bezbjednost - Seminarski Diplomski Radovi\nDatum i vreme: 09-12-2021, 08:47 AM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Medjunarodna spedicija / Inteligentni tansportni sistemi na motornim vozilima i njihov utjecaj na bezbjednost\nInteligentni tansportni sistemi na motornim vozilima i njihov utjecaj na bezbjednost\nInteligentni transportni sistemi (ITS) su danas integrisani sa sistemima upravljanja saobraćajem. U radu su date osnovne definicije ITS-a i upravljanja saobraćajem kao i pojam i suština integrisanog upravljanja saobraćajem i ITS-a. Prikazane su osnovne komponente ovog integrisanog sistema. Detaljnije su prikazani saobraćajni modeli koji se koriste u ovim integrisanim sistemima kao i moguće optimizacije i optimizacione procedure i osnovni elementi ITS arhitekture i sistema nadgledanja i prikupljanja podataka.\n2\tINTELIGETNI TRANSPORTNI SISTEM NA MOTORNIM VOZILIMA I NJIHOV UTJECAJ NA BEZBJEDNOST SAOBRAĆAJA\t- 2 -\n2.1\tTehnologije za ITS\t- 5 -\n2.2\tSmart parking (pametni parking)\t- 6 -\n2.3\tAutomatski sistem za upravljanje voznog parka\t- 6 -\n2.4\tPutnički informacioni sistemi\t- 7 -\n2.5\tUpozorenje na željezničkim prelazima\t- 8 -\n2.6\tSistem za samostalnu vožnju\t- 8 -\n2.7\tSenzori\t- 9 -\n2.8\tPraćenje trake\t- 11 -\n2.9\tInteligento regulisanje brzine\t- 12 -\n2.10\tNadzor vozila\t- 12 -\n3\tZAKLJUČAK\t- 13 -\n4\tLITERATURA\t- 14 -\n5\tWEB LITERATURA\t- 14 -\n6\tPOPIS SLIKA\t- 14 -\nSistemi za pracenje kontejnera Dzemala 0 1,589 21-08-2010 08:29 PM


Beskontaktno plaćanje beleži pozitivan trend | PC Press\nBeskontaktno plaćanje beleži pozitivan trend\n31. mart 2015. 7. avgust 2017. Jovana Milićević\nKompanija MasterCard održala je u Beogradu prezentaciju svojih rešenja i pregled trendova na tržištu plaćanja.\nMasterCard u Srbiji posluje od 1991. , a kako je naše tržišta, baš kao što je karakteristično za zemlje u razvoju, gladno za novim tehnologijama, i sve inovacije koje je ova kompanija predstavljala stizale su ubrzo i kod nas, rečeno je iz ove kompanije.\nPayPass tehnologija, koja omogućava beskontaktno plaćanje karticama globalno je predstavljena 2005. godine, a od 2008. prisutna je i u Srbiji. Planovi su da do jula 2015. godine svi novi terminali podržavaju beskontaktno plaćanje, a da do 2018. godine takvi budu svi terminali koji su u upotrebi.\nJedan od Mastercardovih partnera je i Telenor Banka, koja ekskluzivno izdaje beskontaktne debitne MasterCard kartice.\nŠto se mobilnog plaćanja tiče, to je trend koji će beležiti dalji rast, a pretpostavke su da će do 2018. godine dva od tri telefona, podržavati NFC tehnologiju, što će dati mogućnost za dalju popularizaciju mobilnog plaćanja.\nTagovi: Mastercard, Mobilno plaćanje, plaćanje\n← Ericsson sarađuje sa univerzitetima na razvoju 5G tehnologije\nNikola Mirković – Džoni (Strange Brew, Sunburst, Woodpeckers i El Brew) o muzici i računarima →